*![armenia_small_emblem[1]]()*

#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ

####  ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

 N o « » 2021

**«ՄԱՍՆԱԳԻՏԱԿԱՆ ԿՈՂՄՆՈՐՈՇՈՒՄ» ԴԱՍԸՆԹԱՑԻ ՓՈՐՁՆԱԿԱՆ ՉԱՓՈՐՈՇԻՉՆ ՈՒ ԾՐԱԳՐԵՐԸ ՀԱՍՏԱՏԵԼՈՒ**

 **ՄԱՍԻՆ**

Ղեկավարվելով «Հանրակրթության մասին» օրենքի 30-րդ hոդվածի 1-ին մասի 1-ին կետով՝

Հ Ր Ա Մ Ա Յ ՈՒ Մ Ե Մ

Հաստատել «Մասնագիտական կողմնորոշում» դասընթացի փորձնական չափորոշիչն ու ծրագրերը (8-11-դասարաններ)՝ համաձայն հավելվածի:

 **ՎԱՀՐԱՄ ԴՈՒՄԱՆՅԱՆ**

Հավելված

Կրթության, գիտության, մշակույթի և սպորտի նախարարի

 «\_\_\_\_\_»\_\_\_\_\_\_\_\_ 2021թ. N\_\_\_Ա hրամանի

**«ՄԱՍՆԱԳԻՏԱԿԱՆ ԿՈՂՄՆՈՐՈՇՈՒՄ» ԴԱՍԸՆԹԱՑԻ**

**ՓՈՐՁՆԱԿԱՆ ՉԱՓՈՐՈՇԻՉ ԵՎ ԾՐԱԳՐԵՐ**

**(8-11-ՐԴ ԴԱՍԱՐԱՆՆԵՐ)**

**ՀԱՅԵՑԱԿԱՐԳ**

1. **Բացատրագիր**

Հանրակրթական ուսումնական հաստատության սովորողների առաջնային խնդիրներից մեկը մասնագիտության գիտակցված ընտրությունն է: Ներկայումս, ազատ տնտեսական հարաբերություններով պայմանավորված` այն դառնում է առավել արդիական և հրատապ: Նորագույն տեխնոլոգիաների, կրթության և աշխատանքի նոր շուկաների զարգացման պայմաններում շատ մասնագիտությունների և զբաղմունքների ներկայացվում են նոր պահանջներ, ծնվում են նոր մասնագիտություններ, որոնց մասին սովորողներն ու նրանց ծնողներն անգամ պատկերացում չունեն: Բացի անբավարար տեղեկատվությունից, կարևոր է նաև հանրակրթական ուսումնական հաստատությունների սովորողների նախասիրությունների և անձնային որակների բացահայտումն ու զարգացումը, և նախընտրած մասնագիտության համադրումը աշխատաշուկայի ներկա և կանխատեսվող պահանջարկի հետ: Մասնագիտության ընտրությունից հետո հաջորդ կարևոր խնդիրը մասնագիտական ուսումնական հաստատության ընտրությունն է:

Այս ուղղություններով տեղեկատվախորհրդատվական աշխատանքները սովորողներին կօգնեն մասնագիտական գիտակցված ընտրության հարցում` դրանով իսկ ստեղծելով կարիերայի համար կայուն հիմքեր, նպաստելով աշխատանքային գործունեության մեջ ներդաշնակության ապահովմանն ու մրցունակ, պահանջված մասնագետ դառնալուն: Անձի մասնագիտական ուղղվածության ու կարողությունների բացահայտման աշխատանքները պետք է սկսել նախադպրոցական տարիքից՝ կողմնորոշման գործընթացի սուբյեկտ դիտարկելով ոչ թե միայն խորհրդատու մասնագետին, այլ ներառելով բոլոր ուղղակի և անուղղակի ազդեցություն ունեցող անձանց՝ առարկայական ուսուցիչներ, մանկավարժ-մասնագետներ, հոգեբաններ, ծնողներ, գործատուներ:

Մասնագիտական կողմնորոշման հիմնահարցերը հասարակական հետաքրքրության են արժանացել միայն 19-րդ դարի վերջերից: Այն հանգամանքը, որ իր ընդունակություններին համապատասխան մասնագիտություն և աշխատանք ընտրած անհատը ավելի մեծ օգուտ է բերում իրեն և հասարակությանը, հիմք է դարձել մասնագիտական կողմնորոշման, մասնագիտության ընտրության գործընթացների գիտական հիմնավորման, մեթոդաբանության մշակման անհրաժեշտության համար: Մի կողմից դա աշխատաշուկայի, զբաղմունքների, մասնագիտությունների, մասնագիտական կրթության համակարգի ուսումնասիրության հարց է, մյուս կողմից` սովորողների անհատականության, նրանց հետաքրքրությունների, ցանկությունների, հակումների և ընդունակությունների ուսումնասիրման մեթոդների, դրանցով ստացված տվյալների հիման վրա նպատակահարմար ու մասնագիտական խորհրդատվության համակարգի ստեղծման ու կիրառման:

Անցյալ դարի 50-60-ական թվականներից Արևմուտքի մի շարք երկրներում ներդրվեց սովորողների մասնագիտության գիտակցված ընտրությանը նախապատրաստելու առավել առաջավոր համակարգ, որում ներգրավված էին հանրակրթական ուսումնական հաստատությունները, մասնագիտական ուսումնական հաստատությունները և մասնագիտական կողմնորոշման կենտրոնները: Հանրակրթական ուսումնական հաստատությունների մանկավարժները մասնագիտացված կենտրոնների մասնագետների ղեկավարությամբ իրականացնում էին սովորողների մասնագիտական կողմնորոշում, կազմում յուրաքանչյուրի դիտարկումների վրա հիմնված բնութագրեր և ուղղորդում համապատասխան խորհրդատվությամբ:

Զարգացման ինչ-որ փուլում քննարկվող հիմնախնդիրը դուրս եկավ սովորողների հետաքրքրության շրջանակներից, ընդլայնեց իր մասշտաբները: Ընդլայնվեց նաև մասնագիտական կողմնորոշման գործընթացի օբյեկտի շրջանակը, նրանում ընդգրկվեցին տարիքային և սոցիալական ամենատարբեր խմբեր: Աստիճանաբար մասնագիտական կողմնորոշման հիմնախնդիրը դարձավ անդրագոգների` մեծահասակների կրթության մասնագետների գործունեության և հետազոտությունների ոլորտ:

Եթե նախկինում հանրակրթության պետական չափորոշիչով «աշակերտների մասնագիտական կողմնորոշման գործընթացի կարգավորումը դիտարկվում էր որպես միջառարկայական խնդիր» և մասնագիտական կողմնորոշման ուղղությամբ աշխատանքներն առաջարկվում էր իրականացնել ավագ դպրոցում, ապա ՀՀ կառավարության 2021 թվականի փետրվարի 4-ի թիվ 136-Ն որոշմամբ ընդունված «Հանրակրթության պետական չափորոշչով»[[1]](#footnote-1) սահմանված են հանրակրթական տարրական, հիմնական և միջնակարգ ծրագրերի շրջանավարտների մասնագիտական կողմնորոշման և ինքնորոշման արդյունքում ձևավորվող կարողունակություններն ու ակնկալվող վերջնարդյունքները։ Մասնավորապես, հանրակրթական տարրական ծրագրի շրջանավարտը պետք է «կարևորի աշխատանքը, ճանաչի տարբեր մասնագիտություններ և զբաղմունքներ, ըստ մասնագիտության աշխատանքային գործիքները և գործառույթները», հիմնական ծրագրի շրջանավարտը՝ «կարողանա բացահայտել և զարգացնել իր հետաքրքրություններն ու նախասիրությունները և կատարել նախնական ինքնորոշում՝ հիմնվելով մասնագիտական կրթության հնարավորությունների վրա», իսկ միջնակարգ ծրագրի ավարտին շրջանավարտը պետք է «ունենա մասնագիտական կողմնորոշում՝ հիմնված աշխատաշուկայի պահանջարկի և ինքնաճանաչման վրա, և ներկայացնի իր նախընտրած մասնագիտությունը»։

Հանրակրթության ոլորտում մասնագիտական կողմնորոշումը ուսուցման ու դաստիարակության գործընթացների անբաժան մասն է կազմում, որոշակի առումով նաև մանկավարժական գործընթացի բնականոն շարունակությունը, հանրակրթության տրամաբանական ավարտը:

Մասնագիտական կողմնորոշումը մասնագիտության մշտական և ազատ ընտրությանը նախապատրաստող գիտականորեն հիմնավորված համակարգ է, որը կոչված է հաշվի առնելու ինչպես յուրաքանչյուր անձի անհատական առանձնահատկությունները, այնպես էլ աշխատանքային ռեսուրսները հասարակության շահերից ելնելով օգտագործելու անհրաժեշտությունը:

Աշակերտին մասնագիտության ընտրության հարցում տեղեկատվությունն ու խորհրդատվությունը նպատակ ունի ոչ միայն օգնել նրան կազմակերպելու իր մասնագիտական կրթության և ուսուցման գործընթացը (երբ նա դպրոցում գիտակցված ուսումնասիրում է այնպիսի առարկաներ, որոնք կարող են նրան օգտակար լինել արդեն հասուն տարիքում, աշխատանքային միջավայրում), այլ նաև սոցիալ-հոգեբանական տեսանկյունից վստահություն հաղորդելու աշակերտին իր ապագայի նկատմամբ:

Մասնագիտության ընտրությունն արդի հասարակության մեջ գնալով դառնում է ավելի դժվար խնդիր: Մեր օրերում, երբ արագ զարգացող տեխնալոգիաները թելադրում են տնտեսությանը նոր ուղղություններ, դժվարանում է աշխատաշուկայի կանխատեսումը հատկապես միջնաժամակետ և երկարաժամկետ հատվածում, փոխվում են հասարակության պահանջմունքները, նոր սերնդի արժեքները, մասնագիտության և կարիերայի ընտրությունը պահանջում է հետևողականություն, պլանավորում, գնահատում և, միգուցե, ժամանակի ընթացքում նոր նպատակների սահմանում: Այս պայմաններում բացի տեղեկացվածությունից, կարևորվում են նաև անձի առանցքային/համընդհանուր կարողությունները։

Մի կողմից, մասնագիտական առաջընթացի պլանավորումը յուրաքանչյուր անձի անձնական խնդիրն է, մյուս կողմից` անձը հասարակության մի մասն է, ով աշխատանքի միջոցով իր արտադրողականությամբ նպաստ ունի տվյալ համայնքի ու երկրի տնտեսության վրա։ Մասնագիտության գիտակցված ընտրությամբ անձը դրսևորում է սոցիալական և տնտեսական ակտիվություն, գործնական պատրաստվածություն, ընդհանուր առմամբ` անհատական դիրքորոշում կյանքում: Համայնքի և աշխատաշուկայի տեսանկյունից յուրաքանչյուր դեռահասի մասնագիտության գիտակցված ընտրությունից կախված է ազգային տնտեսության մեջ աշխատանքի արտադրողականությունը, մտավոր ներուժի օգտագործման արդյունավետությունը, ներքին և արտաքին միգրացիայի ու կադրերի հոսքի ծավալները և այն:

1. **Իրավիճակի նկարագրություն**

Հայաստանի Հանրապետությունում մասնագիտական կողմնորոշման համակարգի համընդհանուր ներդրման ուղղությամբ բարեփոխումները մեկնարկել են 2012 թվականից, երբ ՀՀ կառավարությունը 04.10.2012թ. №40 արձանագրային որոշմամբ հավանության արժանացրեց «Հայաստանի Հանրապետությունում մասնագիտական կողմնորոշման համակարգի զարգացման հայեցակարգը և դրա իրականացման 2012-2015թթ. միջոցառումների ծրագիրը»[[2]](#footnote-2)։ Համակարգի հիմնական նպատակն է՝ «անձի հետաքրքրություններին, կարիքներին և առանձնահատկություններին, ինչպես նաև աշխատաշուկայում որակավորված և մրցունակ կադրերի պահանջարկին առավելապես համապատասխանող մասնագիտական գործունեության ազատ և գիտակից ընտրության հնարավորության ստեղծումը` ողջ կյանքի ընթացքում»: Ըստ հայեցակարգի` մասնագիտական կողմնորոշման միասնական համակարգն ընդգրկում է հանրակրթական դպրոցները, մասնագիտական կրթության հաստատություններն ու սոցիալական ծառայությունների տարածքային կենտրոնները, որոնց վերապատրաստված համապատասխան մասնագետներն իրականացնելու են մասնագիտական կողմնորոշման և կարիերայի ուղղորդման ծառայություններ, ըստ թիրախավորման (աշակերտ, ուսանող, աշխատանք փնտրող, գործազուրկ և այլ):

Կարևորելով մասնագիտական կողմնորոշման առաջնային օղակը՝ ՀՀ աշխատանքի և սոցիալական հարցերի նախարարության «Մասնագիտական կողմնորոշման մեթոդական կենտրոն» ՊՈԱԿ-ի կողմից 2013-2018թթ. ծավալուն աշխատանքներ են տարվել ՀՀ կրթության, գիտության, մշակույթի և սպորտի նախարարության հանրակրթության վարչության, մարզպետարանների, շահագրգիռ կազմակերպությունների (Վորլդ Վիժըն-Հայաստան, Հայաստանի մանուկներ հիմնադրամ, Սեյվ դը Չիլդրեն և այլ) հետ համագործակցությամբ։ Մշակվել են ներդրման մոդելներ, մեթոդաբանություն, վերապատրաստվել են դպրոցների մանկավարժներ, վերջիններիս հետ տարվել են անհատական խորհրդատվական աշխատանքներ դպրոցներում: 2013-2020թթ. մասնագիտական կողմնորոշման վերապատրաստում է անցել Երևանի և հանրապետության բոլոր **մարզերից թվով 400 դպրոցի** 820-ից ավելի **մանկավարժ (այդ թվում՝ ՄԿԱ փոխտնօրեն, սոցիալական մանկավարժ, հոգեբան)**: 2016թ. անցկացվել է առաջին սոցիոլոգիական հետազոտությունը, որի հիմնական նպատակն էր գնահատել Կենտրոնի կողմից մշակված մոդելով հանրակրթական հաստատություններում անցկացվող մասնագիտական կողմնորոշման աշխատանքների ազդեցությունը՝ հիմնված աշակերտների մասնագիտության գիտակցված ընտրության, իրազեկվածության, ինչպես նաև արժեքների ձևավորման և ինքնորոշվածության վրա: Որպես հետազոտության ընտրանք ընտրվել էին Երևանի և 9 մարզերի 20 բնակավայրերի հանրակրթական ծրագրեր իրականացնող 20 դպրոցների թվով 168 մասնագետ-մանկավարժ և 7-12-րդ դասարանների թվով 164 աշակերտ: Ընդ որում, ընտրանքում ընդգրկվել էին նաև չվերապատրաստված մանկավարժներ և ծառայություններ չստացած աշակերտներ:

Արդյունքները փաստեցին, որ ծրագիրն արդյունավետ է։ Վերլուծությունը ցույց տվեց, որ բացի մասնագիտության գիտակցված ընտրությունից և ինքնորոշումից, կարիերայի արդյունավետ պլանավորումից, Կենտրոնի կողմից մշակված մեթոդաբանությամբ մասնագիտական կողմնորոշման աշխատանքները կարող են նաև շղթայական ազդեցություն ունենալ սովորողների արժեքների ձևավորման, ներքին և արտաքին միգրացիոն տրամադրությունների վրա։

Փորձնական ծրագրի արդյունքները հիմք ընդունելով՝ ՀՀ կառավարության 2017 թվականի հունիսի 19-ի №646-Ա որոշմամբ հաստատված ՀՀ կառավարության 2017-2022թ. ծրագրի 4.1 կետով ամրագրվեց, որ «… մինչև 2018 թվականի ավարտը ներդնել մասնագիտական կողմնորոշման կենտրոնների (կամ խմբակի) համակարգ»։

Այնուամենայնիվ, մասնագիտական կողմնորոշման համակարգի համընդհանուր ներդրումն ու ինստիտուցիանալացումը չկայացավ։

Հետագայում ՀՀ կառավարության 05.12.2019թ. ընդունած «Աշխատի՛ր, Հայաստան» ռազմավարությունը, դրա գործողությունների շրջանակը և ֆինանսական գնահատականը հաստատելու մասին[[3]](#footnote-3)» №1753-Լ որոշմամբ, գործողություն 1.5 կետով սահմանվեց՝ «Դպրոցներում մասնագիտական կողմնորոշման ինստիտուտի համատարած ներդրումը» (ժամկետը՝ մինչև 2023թ.)։

ՀՀ ԿԳՄՍ նախարարի 18.12.2019թ. թիվ 1287-Ա/2 հրամանով հաստատվեց և երաշխավորվեց կիրառման Մասնագիտական կողմնորոշման և կարողությունների զարգացման կենտրոնի (այսուհետ՝ Կենտրոն) կողմից մշակված «Հանրակրթական դպրոցներում մասնագիտական կողմնորոշման աշխատանքների ուսումնամեթոդական ուղեցույցը»՝ նախատեսված միջին և ավագ դպրոցների մանկավարժների համար։

Համաձայն առաջարկվող մեթոդաբանության, դպրոցներում մասնագիտական կողմնորոշման աշխատանքները ուսումնադաստիարակչական գործընթացի կարևոր բաղադրիչն են: Նախ, պետք է շեշտադրել և կարևորել ուսումնադաստիարակչական գործընթացում իրականացվող աշխատանքի մեթոդաբանությունը, հետո զարգացնել և լրացնել այն արդեն առարկայական կամ միջառարկայական կապերի միջոցով: Մեթոդաբանության հիմքում աշակերտի անձնային որակների, նախասիրությունների, հետաքրքրությունների բացահայտումն է և առանցքային կարողունակությունների զարգացումը, տեղեկատվության փոխանցումը, մասնագիտությունների մասին ճանաչելիությունը, և թե տարբեր առարկաներ ինչ նշանակություն ունեն այս կամ այն մասնագիտության և զբաղմունքի տեսանկյունից:

Մասնագիտական կողմնորոշման ակումբի ձևաչափով մեթոդաբանությունը 2019-2020 ուսումնական տարում փորձնական ներդրվեց հանրապետության ընտրանքային թվով 10 (Երևանի և մարզերի) դպրոցներում՝ 8-9-րդ և 10-11-րդ դասարանների աշակերտների համար։ Կենտրոնի կողմից վերապատրաստվեցին և շարունակական մեթոդական աջակցություն և անհատական խորհրդատվություն ստացան դպրոցների մանկավարժները։ Սեյվ դը Չիլդրեն-Հայաստան կազմակերպության կողմից աջակցություն տրամադրվեց հիշյալ 10 դպրոցներում մասնագիտական կողմնորոշման ակումբների տարածքի արտաքին հարդարմանը, նյութատեխնիկական միջոցների (խմբային և անհատական ինտերակտիվ ուսուցման համար սեղան-աթոռներ, համակարգիչ, տեսացրիչ և այլ) ձեռքբերմանը։ Ուսումնական կիսամյակի ավարտին անկախ փորձագիտական խմբի կողմից անցկացված հետազոտության արդյունքում գնահատվեց մեթոդաբանությունը, ուսուցման ազդեցությունը աշակերտների մասնագիտական ինքնորոշման վրա։ «Քանակական և որակական տվյալների վերլուծությունը ցույց է տվել, որ մասնագիտական կողմնորոշման ակումբների կիրառված ձևաչափը բավականին արդյունավետ է: Արդյունքում դպրոցականները կարողացել են զարգացնել ինքնաճանաչման և ինքնավերլուծության, մասնագիտությունների-մասնագիտացումների և զբաղմունքների, մասնագիտական կրթության և աշխատաշուկայի մասին տեղեկատվություն փնտրելու և գտնելու կարողություններ: Թիրախային խմբերի մեծամասնությունը նշել է, որ ուսումնամեթոդական ձեռնարկի բովանդակությունն արդյունավետ է, և այն բավականին բարձր է գնահատվել հարցված ուսուցիչների (4,5 առավելագույն 5-ից) և աշակերտների (4,9 առավելագույնը 5-ից) կողմից»:

1. **Նոր ստեղծված փաստաթղթի նկարագիրը**

ՀՀ կրթության, գիտության, մշակույթի և սպորտի նախարարությունը (ԿԳՄՍՆ) 2019 թվականից ձեռնարկել է Հանրակրթության պետական չափորոշչի, առարկայական ծրագրերի և չափորոշիչների վերանայման, փոփոխման և մշակման աշխատանքներ։ Փոփոխությունների և վերանայման անհրաժեշտությունն առաջացել է ինչպես հանրակրթության ոլորտում առկա մի շարք խնդիրների պատճառով, այնպես էլ աշխարհում ընթացող փոփոխությունների օբյեկտիվ թելադրանքով, որոնք պարտադրում են անընդհատ և համընթաց փոփոխություններ բոլոր երկրների կրթական համակարգերում։

ՀՀ ԿԳՄՍ նախարարությունը իր առջև դրել է հանրակրթության պետական չափորոշչով պայմանավորված մի շարք խնդիրների բարելավման առաքելություն, այդ թվում՝ ԲՏՃՄ (բնագիտություն, տեխնոլոգիա, ճարտարագիտություն, մաթեմատիկա) ուսումնական բնագավառի առարկաների դասավանդման բարելավման, սովորողների հետաքրքրվածության բարձրացման, առարկայական չափորոշիչներով պայմանավորված՝ դասագրքերի և ուսումնական նյութերի բեռնաթափման, առավել նպատակային գիտելիքների, վերաբերմունքների, հմտությունների և արժեքների ամրագրման նպատակ։

Տեղական փորձագետների չափորոշչաստեղծ խումբը որոշակի փոփոխություններ է կատարել գործող փաստաթղթի տրամաբանության և կառուցվածքի մեջ, այն դարձնելով կարողունակությունների վրա հիմնված փաստաթուղթ, որը նախորդ փաստաթղթի համեմատությամբ՝ հիմնական տարբերությունն է: Նախորդը հիմնված էր չափանիշների վրա, որոնք առավելապես ձևակերպված էին որպես գիտելիք, մասամբ՝ հմտություններ և կարողություններ։

Մշակված կարողունակությունները 8-ն են, որոնք իրենց մեջ հնարավորինս ամփոփ ներառում են հանրակրթության հիմնական առաքելությունը՝ ձևավորել քաղաքացի, որն ունի գիտելիքի, վերաբերմունքի, հմտությունների և արժեքների այն ամբողջությունը, որի արդյունքում մենք կունենանք կարողունակ քաղաքացի։

Այդ կարողունակությունները պարտադիր են բոլոր առարկաների համար, որոնք իրենց առարկայով պայմանավորված բովանդակությամբ պարտավոր են հնարավորինս ձևավորել նշված կարողունակությունները։

Այնուհետև փաստաթուղթը ներկայացնում է կրթության երեք աստիճանների՝ տարրական, հիմնական և միջնակարգ կրթության ակնկալվող վերջնարդյունքները, որոնք կրկին հնարավորինս վերառարկայական են և ամփոփ, որոնց մի մասը գուցե երևում է՝ թե որ առարկայի հիմնական առաքելությունը պետք է լինի, բայց դրանք բացարձակ չեն և հնարավորություն են տալիս այլ առարկաներով նույնպես ինտեգրված միավորներով ապահովել այդ վերջնարդյունքը։ Բոլոր երեք աստիճաններում էլ կարևորված է մասնագիտության գիտակցված ընտրությունը և վերջնարդյունքներում առանձնացված տվյալ տարիքային խմբին բնորոշ, մասնագիտական կողմնորոշման աշխատանքների արդյունքում ակնկալվող արդյունքները։

Մասնագիտական կողմնորոշումը գիտականորեն հիմնավորված սոցիալ-տնտեսական, հոգեբանամանկավարժական, բժշկակենսաբանական գործընթաց է, որը կոչված է նպաստելու երիտասարդների կողմից մասնագիտության գիտակցված ընտրությանը և կարիերայի պլանավորմանը` բացահայտելով և զարգացնելով վերջիններիս հետաքրքրություններն ու հակումները, ինչպես նաև ձևավորել աշխատանքի նկատմամբ դրական վերաբերմունք շուկայական հարաբերությունների պայմաններում: Այն ենթադրում է մանկավարժության, հոգեբանության, սոցիալական աշխատանքի շրջանակներից դուրս, առավել ընդգրկուն համալիր աշխատանքներ` ուղղված մասնագիտության ընտրությանը և կարիերայի պլանավորմանը:

Հոգեբանամանկավարժական կողմը ենթադրում է սովորողների տարիքային, անձնային առանձնահատկությունների, ընդունակությունների, նախասիրությունների, հետաքրքրությունների, հակումների բացահայտում և մասնագիտական ինքնորոշում:

Սոցիալ-տնտեսական կողմը սովորողների մասնագիտության ընտրության ուղղորդման գործընթացն է աշխատաշուկայի պահանջարկին համապատասխան:

Բժշկաֆիզիոլոգիական կողմը լուծում է այնպիսի հիմնախնդիր, ինչպիսին է սովորողների ֆիզիկական առողջության և նախընտրած մասնագիտության համատեղելիությունը:

Մասնագիտական կողմնորոշման աշխատանքները հանրակրթական ուսումնական հաստատություններում պետք է իրականացվեն ուսումնադաստիարակչական գործընթացում, նաև արտադասարանական աշխատանքների ժամանակ:

1. **Դասընթացի նպատակը**

«Մասնագիտական կողմնորոշում» կրթական ծրագրի հիմնական նպատակը սովորողների մասնագիտության գիտակցված ընտրությանն ու ինքնորոշմանը նպաստելն է՝ անձի հետաքրքրություններին, կարիքներին և առանձնահատկություններին, ինչպես նաև աշխատաշուկայում մրցունակ ապագա աշխատուժի պահանջարկին առավելապես համապատասխանող մասնագիտական գործունեության ազատ և գիտակից ընտրության հնարավորության ստեղծմամբ:

**Խնդիրները.**

«Մասնագիտական կողմնորոշում» դասընթացի ծրագրի խնդիրներն են.

1. հոգեբանամանկավարժական դիագնոստիկ մեթոդներով բացահայտել սովորողների անհատական հոգեբանական առանձնահատկությունները՝ առանձին հատկանիշները, խառնվածքը, ընդունակությունները, նախասիրություները, հակումները, հետաքրքրությունները, պահանջմունքները, դրդապատճառները,
2. տրամադրել տեղեկատվություն և խորհրդատվություն սովորողի նախասիրություններին, հակումներին, անձնային որակներին և աշխատաշուկայի պահանջարկին համապատասխան,
3. ձևավորել աշխատանքի և մասնագիտությունների վերաբերյալ դրական վերաբերմունք,
4. նպաստել կարիերայի պլանավորման և ձեռնարկատիրական գործունեության միջոցով ինքնազբաղվածության ապահովմանն ուղղված գիտելիքների, կարողությունների և հմտությունների ձևավորմանը,
5. կազմակերպել և անցկացնել ոչ ֆորմալ խմբային դասընթացներ` ուղղված կարիերայի պլանավորման հմտությունների զարգացմանը,
6. ձևավորել համագործակցության ճկուն համակարգ մասնագիտական ուսումնական հաստատություների (արհեստագործական, միջին և բարձրագույն մասնագիտական), ինչպես նաև գործատուների, միասնական սոցիալական ծառայությունների տարածքային կենտրոնների և շահագրգիռ այլ կառույցների միջև:
7. **Բովանդակության կառուցման հիմնական սկզբունքները**

 Դասընթացի բովանդակությունը հիմնված է հետևյալ ընդհանրական սկզբունքների վրա.

1. Նյութը կառուցված է սովորողի անձի անհատական հոգեբանամանկավարժական առանձնահատկությունների, հետաքրքրությունների և հնարավորությունների առաջնահերթության և մարդասիրության սկզբունքի հիման վրա:
2. Դասընթացի թեմատիկ բովանդակությունը կառուցված է համապատասխան դասարանների սովորողների համար մատչելիության սկզբունքի ապահովմամբ և ուղղված է նրանց անձնային աճի ապահովմանը:
3. Դասընթացի բովանդակությունը կառուցված է ուսման, կյանքի և աշխատանքի փոխադարձ կապի ապահովման տրամաբանությամբ:
4. Դասընթացի բովանդակությունը հիմնված է գիտականության, տեխնոլոգիայի և աշխատաշուկայի պահանջների վրա:
5. Թեմաները կառուցված են տրամաբանական հաջորդականությամբ և համակարգված են:
6. Բովանդակությունը կառուցված է հաջորդականության և շարունակականության սկզբունքով՝ պարզից բարդ սկզբունով՝ սովորողների տարիքային, հոգեբանական առանձնահատկությունների հաշվառմամբ:
7. Հիմնված է սովորողի առանձնահատկությունների, իրական կյանքի օրինակների և աշխարհում և ՀՀ-ում արագ փոփոխվող աշխատաշուկայի պահանջներին նախապատրաստելու սկզբունքի վրա:
8. Նյութի բովանդակությունը կառուցվում է գիտելիքների և կարողությունների զարգացմանը զուգընթաց՝ որում ներառված է սովորողների վերաբերմունքը, արժեքային համակարգը, զարգանան սոցիալական հմտություններն ու ստեղծագործական ունակությունները։
9. **Դասընթացի ներդրման և ուսումնական նյութերի մշակման սկզբունքները**

 «Մասնագիտական կողմնորոշում» դասընթացի ծրագրի համար առաջարկվող ժամաքանակը տարեկան 34 ժամ է (շաբաթական մեկ հանդիպում):

Դասընթացը կարող է վարել միայն վերապատրաստված և երաշխավորված մասնագետը (նախապատվությունը տրվում է դպրոցի սոցիալական մանկավարժին, հոգեբանին և մասնագիտացված կրթական աջակցությունների գծով փոխտնօրենին), ով նախապես պետք է ընտրվի դպրոցի կողմից՝ հաշվի առնելով «Մասնագիտական կողմնորոշում» դասընթացը դասավանդելու համար անհրաժեշտ մասնագիտական և անձնային որակները:

Հանրակրթության ոլորտը կարգավորող նորմատիվ ակտերի պահանջների և կրթության բովանդակության կառուցվածքի համաձայն` 12-ամյա հանրակրթական դպրոցում «Մասնագիտական կողմնորոշումը» դիտարկվում է որպես գիտականորեն հիմնավորված սոցիալ-տնտեսական, հոգեբանամանկավարժական, բժշկաֆիզիոլոգիական գործընթաց, որը կոչված է նպաստելու սովորողի անձի կողմից մասնագիտության գիտակցված ընտրությանը և կարիերայի պլանավորմանը՝ բացահայտելով և զարգացնելով վերջիններիս անհատական հոգեբանական առանձնահատկությունները, հետաքրքրություններն ու հակումները, ապահովելու նրանց անձնային աճը, ինչպես նաև ձևավորել աշխատանքի նկատմամբ դրական վերաբերմունք շուկայական հարաբերությունների պայմաններում:

Ինչպես ցույց է տալիս միջազգային փորձը, մի շարք երկրներում հանրակրթական ուսումնական հաստատություններում հատկացված են մասնագիտական կողմնորոշման ծառայություների իրականացման հարմարավետ սենյակներ (կողմնորոշման կամ տեղեկատվական սենյակ)` համալրված անհրաժեշտ բոլոր ռեսուրսներով, սարքավորումներով: Կողմնորոշման սենյակի այցելուների մուտքն ապահովելու նպատակով ընտրվում է պատասխանատու անձ, ով անհրաժեշտության դեպքում նաև նրանց ուղղորդում է: Գրասենյակի աշխատանքները համակարգվում են շաբաթական նախատեսված աշխատանքային գրաֆիկով: Յուրաքանչյուր մասնագետ համապատասխան մեթոդաբանությամբ և նախատեսված ժամկետներում իրականացնում է իր գործառույթները, որի մասին նաև գրառումներ է կատարում` հաջորդ մասնագետներին փոխանցելու նպատակով: Գրասենյակը տալիս է նաև ինքնասպասարկման հնարավորություն և իր բոլոր հարմարություններով նախատեսված է ինչպես աշակերտների, այնպես էլ ծնողների և մասնագետների համար:

1) Պատասխանատվության կամ պատասխանատու վերաբերմունքի սկզբունք, որը ենթադրում է նպատակահարմար մեթոդների կիրառմամբ ճշգրիտ դիագնոստիկայի իրականացում և օբյեկտիվ եզրահանգումներ:

2) Կոմպետենտային մոտեցման սկզբունք, որը ենթադրում է մասնագիտական կողմնորոշման գործընթացներում մասնագիտական պահանջվող գիտելիքներ ունեցող, համապատասխան կարողությունների, հմտությունների տիրապետող, ըստ կարիքի ճիշտ մեթոդներ կիրառող, մասնագիտական կարողունակություններն անընդհատ զարգացնող մասնագետի ներգրավում:

3) Ինքնակամության/կամավորության սկզբունք, որը ենթադրում է մասնագետի մոտ սովորողնների այցի կամավորություն, սեփական նախաձեռնության և ցանկության դեպքում անգամ հրաժարվելու համար համապատասխան պայմանների ապահովում:

4) Գաղտնիության սկզբունք, համաձայն որի խորհրդատվության արդյունքում ստացված տեղեկատվությունը ենթակա չէ հրապարակման: Այդ մասին տեղեկատվության փոխանցումը երրորդ անձին կարելի է միայն սովորողի համաձայնությամբ:

5) Ակտիվության սկզբունքը ենթադրում է, որ խորհրդատվության օբյեկտն ինքն է կայացնում վերջնական որոշումը` հիմնվելով մասնագետի տրամադրած տեղեկատվության և խորհրդատվության վրա:

6) Արդյունքի նկատմամբ դրական տրամադրվածության (բավարարվածության) սկզբունք, որը ենթադրում է, որ սովորողի անհատական հոգեբանամանակավարժական վերլուծության արդյունքները համադրելի են մասնագիտության համար ներկայացվող պահանջներին, հակառակ դեպքում նպատակահարմար ձևով խորհրդատուն փորձում է համապատասխանեցնել դրանք:

7) Համակարգվածության սկզբունքի համաձայն մասնագիտական կողմնորոշման աշխատանքները պետք է իրականացվեն համակարգված, ամբողջական գործընթացի և նրա առանձին բաղադրիչների արդյունավետության բարձրացման նպատակով:

8) Բարոյական սկզբունքը ենթադրում է մասնագիտական կողմնորոշման աշխատանքների ընթացքում բարոյական և իրավական նորմերի պահպանում, մարդասիրության դրսևորում:

Հանրապետության հանրակրթական ուսումնական հաստատություններում սովորողների և նրանց ծնողների համար մասնագիտական կողմնորոշման անհատական ծառայություններից օգտվելու հասանելիությունն ապահովելու նպատակով առաջարկվում է հնարավորության դեպքում դպրոցում առանձնացնել սենյակ, որը հարմարեցված կլինի անհատական զրույցների, խորհրդատվական աշխատանքի, տեղեկատու նյութերի (թղթապանակներ, գրքեր և այլ ռեսուրսներ), ինչպես նաև համակարգչից օգտվելու համար:

**7. Ակնկալվող արդյունքները**

«Մասնագիտական կողմնորոշում» դասընթացի ծրագիրը կնպաստի սովորողների մասնագիտության գիտակցված ընտրությանն ու ինքնազարգացմանը: Կօգնի սովորողներին ուսումնասիրել իրենց հետաքրքրությունները, պլանավորել կարիերայի հետ կապված դրական փորձառությունները և գործողությունների նախագծման մեթոդի օգնությամբ յուրաքանչյուր տարիքային փուլին համապատասխան կատարել գիտակցված և նպատակային որոշում:

Ծրագիրը հնարավորություն կտա արժեքների համակարգում կարևորել մասնագիտական պիտանելիության գաղափարախոսությունը, առողջ քննարկումները, ուսումնական հաստատությունների հնարավորությունների առավելությունները, ինչպես նաև միջանձնային փոխհարաբերություններում մասնագետների նկապմամբ դրական վերաբերմունք, հավասարությունը:

 «Մասնագիտական կողմնորոշում» դասընթացի ծրագրի շրջանակում հնարավոր կլինի նպաստել սովորողների դիրքորոշումների ձևավորմանը, սահմանել կարիերայի դժվարին, բայց իրագործելի նպատակներ, պատասխանատություն կրել սեփական որոշումների կայացման գործում և շարունակել աշխատաշուկայի մարտահրավերներին համապատասխան հմտությունների զարգացումը:

Ծրագրի շրջանակում կբացահայտեն և կճանաչեն ոլորտային մասնագետների՝ ուսումնասիրելով անհրաժեշտ ռեսուրսները՝ կհամադրեն սեփական հնարավորությունների հետ և կդիտարկեն որպես մասնագիտական ներդրում, հաջողության գրավական:

Վերջնարդյունքում, մասնագիտության ընտրությունը և կարիերայի պլանավորման գործընթացի մարտահրավերը կիրագործի ողջ կյանքի ընթացքում, կկարողանա արագորեն, նպատակային, գիտակցված ընտրել նոր մարտահրավերներ և շարժվել ժամանակին և իրավիճակին համապատասխան:

**«ՄԱՍՆԱԳԻՏԱԿԱՆ ԿՈՂՄՆՈՐՈՇՈՒՄ» ԴԱՍԸՆԹԱՑԻ ԾՐԱԳՐԵՐՆ ՈՒ ԺԱՄԱՔԱՆԱԿՆԵՐՆ ԸՍՏ ԴԱՍԱՐԱՆՆԵՐԻ**

8-րդ դասարան՝ 34 ժամ

9-րդ դասարան՝ 34 ժամ

10-րդ դասարան՝ 34 ժամ

11-րդ դասարան՝ 15 ժամ

**8-րդ դասարան**

**ՆՊԱՏԱԿԸ**

8-րդ դասարանում մասնագիտական կողմնորոշման նպատակը սովորողներին մասնագիտական գործունեության ոլորտներին, ավանդական և ժամանակակից մասնագիտություններին ծանոթացումը, անհատական հոգեբանական առանձնահատկությունների բացահայտումն ու անձնային ցանկալի որակների ձևավորումն ու զարգացումն է:

|  |
| --- |
| **ՄՈԴՈՒԼ 1.** **ՄԱՍՆԱԳԻՏՈՒԹՅՈՒՆՆԵՐԻ ԱՇԽԱՐՀ ԵՎ ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԱՌԱՆՑՔԱՅԻՆ ՀԱՍԿԱՑՈՒԹՅՈՒՆՆԵՐ** |
| **ԹԵՄԱ 1.1 ՄԱՍՆԱԳԻՏՈՒԹՅԱՆ ԸՆՏՐՈՒԹՅԱՆ ԿԱՐԵՎՈՐՈՒԹՅՈՒՆԸ (1 ժամ)** |
| **Նպատակը** |
| Անձի կյանքում մասնագիտություն ընտրելու անհրաժեշտության հիմնավորումն է ու նրա կարևորության, նշանակության գիտակցության ձևավորումը: |
| **Բովանդակություն** |
| 1. Մասնագիտության ընտրություն և հնարավորությունների ուսումնասիրում։
2. Մասնագիտության ընտրության և աշխատանքի հնարավորություն։
3. Մասնագիտության ընտրությունը և ապագայի պլանավորման գործողություններ:
 |
| **Թեմայի վերջնարդյունքները**  |
| 1. Հիմնավորում է մասնագիտության գիտակցված ընտության կարևորությունը մարդու կյանքում:
2. Թվարկում է հնարավորինս շատ ու բազմազան մասնագիտություններ:
3. Ներկայացնում է մարդու կյանքում մասնագիտության ընտրության կարևորության ազդեցության արժեքները:
 |

|  |
| --- |
| **ԹԵՄԱ 1.2 ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ՀԻՄՆԱԿԱՆ ՀԱՍԿԱՑՈՒԹՅՈՒՆՆԵՐԸ (1 ժամ)** |
| **Նպատակը** |
| Մասնագիտության ընտրության հիմնական հասկացությունների ներկայացումն ու մասնագիտության ընտրությանը նախապատրաստումն է։ |
| **Բովանդակություն** |
| 1. Մասնագիտական հիմնական հասկացություններ:
2. Մասնագիտական հիմնական հասկացությունների սահմանումներ՝ կարիերա, մասնագիտություն, մասնագիտացում, զբաղմունք:
 |
| **Թեմայի վերջնարդյունքները**  |
| 1. Սահմանում է է «մասնագիտություն», «մասնագիտացում», «զբաղմունք» հասկացությունների սահմանումները:
2. Ներկայացնում է հասկացությունների առանձնահատկությունները ըստ ոլորտների:
3. Ներկայացնում է տարբեր մասնագիտությունները ըստ հասկացությունների:
 |

|  |
| --- |
| **ԹԵՄԱ 1.3 ՄԱՍՆԱԳԻՏՈՒԹՅԱՆ ԸՆՏՐՈՒԹՅԱՆ ԳՈՐԾՈՆՆԵՐԸ (2 ժամ)** |
| **Նպատակը** |
| Մասնագիտության ընտրության գործոնների, բաղադրիչներիվերաբերյալ գիտելիքների հաղորդումն ու մասնագիտության ընտրության գործում դրանց արդյունավետ կիրառության կարողությունների ձևավորումն է: |
| **Բովանդակություն** |
| 1. Մասնագիտության հնարավորությւունները և  անհրաժեշտ գործողությունները մասնագիտական առաջընթացի համար:
2. Ողջ կյանքի ընթացքում մասնագիտության ընտրության վրա ազդող գործոնների ազդեցությունը կախված աշխատաշուկայի պահանջներից:
3. Մասնագիտությունների բացահայտում մասնագիտության ընտրության համապատասխան գործոններով:
 |
| **Թեմայի վերջնարդյունքները**  |
| 1. Ներկայացնում է կարիերայի և մասնագիտության ընտրության վրա ազդող բաղադրիչները:
2. Հիմնավորում է նախընտրելի մասնագիտությունն ըստ բաղադրիչների ազդեցության։
 |

|  |
| --- |
| **ՄՈԴՈՒԼ 2.****ԻՆՔՆԱՃԱՆԱՉՈՒՄ** |
| **ԹԵՄԱ 2.1 ՀԱՎԱԿՆՈՒԹՅՈՒՆՆԵՐԻ ՄԱԿԱՐԴԱԿ. ՆՊԱՏԱԿԻ ՍԱՀՄԱՆՈՒՄ (2 ժամ)** |
| **Նպատակը** |
| Անձի կյանքում ընթացիկ և հեռահար նպատակների ձևակերպման, դրանց ձեռքբերման արդյունավետ ռազմավարության մշակման և իրականացման կարողությունների, համապատասխան անձնային որակների ձևավորումն է: |
| **Բովանդակություն** |
| 1. Անձի հավակնությունների մակարդակ ու նպատակադրման գործողությունների պլանավորում:
2. Անձի հնարավորությունների գնահատումն ու դրա կարևորությունը մարդու կյանքում:
3. Երակարժամկետ և կարճաժամկետ նպատակների գործողությունների պլանավորումը կարերայի պլանավորման գործընթացում:
 |
| **Թեմայի վերջնարդյունքները**  |
| 1. Կարողանում է սահմանել կարճաժամկետ և երկարաժամկետ նպատակներ:
2. Հիմնավորում է իր գլխավոր նպատակին հասնելու կարևորությունը:
3. Մշակում է նպատակին հասնելու գործողությունների կամ քայլերի իրատեսական պլան:
 |

|  |
| --- |
| **ԹԵՄԱ 2.2 ԻՄ ԴԻՄԱՆԿԱՐԸ (1 ժամ)** |
| **Նպատակը** |
| Անձի անհատական հոգեբանական առանձնահատկությունների բացահայտումն ու ինքնաներկայացման կարողությունների ձևավորումն է: |
| **Բովանդակություն**  |
| 1. Մարդու արտաքին և ներքին անձնային առանձնահատկությունմները:
2. «Ով եմ ես» հարցի բացահայտում:
3. Ինքնաբացահայտում և ինքնաճանաչման մեխանիզմները:
 |
| **Թեմայի վերջնարդյունքները** |
| 1. Նկարագրել անձի հոգեբանական առանձնահատկությունները:
2. Ներկայացնել ինքնադիտարկման ու ինքնագնահատման կարողությունները:
3. Մեկնաբանել, թե ինչու են շրջապատի մարդիկ ընկալում մարդկանց գործողություններով, որպես ինքնաբացահյտման միջոց:
4. Օրինակների միջոցով մեկնաբանել հայտնի մարդկանց գործողությունները և վերլուծել խմբերով։
 |

|  |
| --- |
| **ՄՈԴՈՒԼ 3.****ԱՆՁԻ ԱՌԱՆՁՆԱՀԱՏԿՈՒԹՅՈՒՆՆԵՐԸ ԵՎ ՄԱՍՆԱԳԻՏՈՒԹՅԱՆ ԸՆՏՐՈՒԹՅՈՒՆԸ** |
| **ԹԵՄԱ 3.1 ԱՆՁԻ ԽԱՌՆՎԱԾՔԻ ՏԻՊԵՐԸ ԵՎ ՄԱՍՆԱԳԻՏՈՒԹՅԱՆ ԸՆՏՐՈՒԹՅՈՒՆԸ (4 ժամ)** |
| **Նպատակը** |
| Անձի կյանքում, հատկապես մասնագիտության ընտրության գործում անհատական հոգեբանական առանձնահատկությունների, մասնավորապես՝ խառնվածքի դերի բացահայտումն ու համապատասխան մեթոդների ու մեթոդիկաների (ոչ խորը գիտական) կիրառման կարողությունների ձևավորումն է: |
| **Բովանդակություն** |
| 1. Խառնվածքի դերն ու ազդեցությունը մասնագիտության ընտության գործում:
2. Անձի խառնավծքի ուսումնասիրման թեստի անցկացում և արդյունքների քննարկում:
 |
| **Թեմայի վերջնարդյունքները**  |
| 1. Ներկայացնում է խառնվածքի առանձնահատկությունները և կոնկրետ անձի դեպքում մեկնաբանում է դրանք ըստ համապատսախան թեստի վերլուծության տվյալների:
2. Կիրառում է հոգեբանամանկավարժական առանձնահատկությունները, մասնավորապես՝ խառնվածքի տիպը բացահայտող պարզ մեթոդներ:
 |
| **ԹԵՄԱ 3.2 ՆԱԽԸՆՏՐԵԼԻ ՄԱՍՆԱԳԻՏՈՒԹՅԱՆ ՏԵՂՆ ՈՒ ԴԵՐԸ ՄԱՍՆԱԳԻՏՈՒԹՅՈՒՆՆԵՐԻ ԱՇԽԱՐՀՈՒՄ** **(2 ժամ)** |
| **Նպատակը** |
| Նախընտրելի մասնագիտությունների հիմնական բնութագրիչների հետ ծանոթացումն է: |
| **Բովանդակություն** |
| 1. Բացատրել, թե ի՞նչ է մասնագիտության բնութագրիչը:
2. Ծանոթացնել նախընտրելի մասնագիտությունների հիմնական բնութագրիչները:
3. Մասնագիտության նկարագրիչի ներկայացում ոլորտային մասնագիտությունների տեսանկյունից:
 |
| **Թեմայի վերջնարդյունքները**  |
| 1. Հիմնավորում է ըստ մասնագիտության անհրաժեշտ որակավորումների, կարողությունների և հմտությունների կարևորությունը:
2. Ներկայացնում է իր նախընտրած մասնագիտությունն ըստ նկարագրիչի բաղադրիչների:
3. Կարողանում է համադրել իր նախընտրած մասնագիտությանը ներկայացվող հիմնական պահանջներն իր ուժեղ կողմերին:
 |

|  |
| --- |
| **ՄՈԴՈՒԼ 4.****ԳՈՐԾՈՂՈՒԹՅՈՒՆՆԵՐԻ ՊԼԱՆԱՎՈՐՈՒՄ** |
| **ԹԵՄԱ 4.1 ՄԱՍՆԱԳԻՏՈՒԹՅԱՆ ԸՆՏՐՈՒԹՅԱՆ ՈՒՂԻՆԵՐԸ (1 ժամ)** |
| **Նպատակը** |
| Սովորողների՝ կյանքի անցած տարիներն իմաստավորելու, գնահատելու և հետագա պլանները կառուցելու, հետագա գործողությունները արդյունավետ նախագծելու կարողությունների ձևավորումն է: |
| **Բովանդակություն** |
| 1. Ուսումնասիրել տարբեր մասնագիտությունների և տարբեր մասնագետների մասնագիտական ուղու հնարավորությունները և տարբերակները:
2. Մասնագիտական ուղու ծրագրավորման բաղադրիչների քննարկում:
3. Նույն աշխատանքին առնչվող տարբեր մասնագետների աշխատանքային մեկ օրը:
 |
| **Թեմայի վերջնարդյունքները**  |
| 1. Սեփական գործողությունները հաջողությամբ պլանավորելու կարողություն:
2. Վերլուծել մարդու վարքագիծի և գործողությունների հստակ պլանավորման և հաջողության գրավականի ազդեցությունը:
3. Նկարագրել աշխատանքային գործունեությունում մարդկանց օրվա պլանների դասակարգումը և առաջնահերթության արդյունավետությունը :
 |

|  |
| --- |
| **ԹԵՄԱ 4.2 ԺԱՄԱՆԱԿԻ ԱՐԴՅՈՒՆԱՎԵՏ ԿԱՄ ՆՊԱՏԱԿԱՀԱՐՄԱՐ ԿԱՌԱՎԱՐՈՒՄ (2 ժամ)** |
| **Նպատակը** |
| Անձի՝ կյանքի տարբեր իրավիճակներում ժամանակի մեջ կողմնորոշվելու, սեփական գործողությունները հաջողությամբ պլանավորելու կարողությունների ձևավորումն է:  |
| **Բովանդակություն** |
| 1. Ժամանակի կառավարումը՝ որպես ինքնուրույնության և պատասխանատվության գործոն:
2. Ժամանակի ինքնուրույնությունն պլանավորում, օրվա ռեժիմի պահպանման և սեփական անելիքները իրականացնելու հմտություններ:
3. Ժամանակի արդյունավետ կառավարման հմտությունների քննարկում:
4. Ժամանակի արդյունավետ կառավարման հիմնական խոչընդոտների ներկայացում:
 |
| **Թեմայի վերջնարդյունքները**  |
| 1. Ձևավորել սեփական գործողությունները հաջողությամբ պլանավորելու կարողություններ:
2. Կիրառել ժամանակի կառավարման մարտավարությունները:
3. Հիմնավորել ժամանակի արդյունավետ պլանավորման և հետագա գործողությունների նկատմամբ պատասպանատվությունը:
4. Կարողանա վարժության ընթացքում ցուցադրել ժամանակի և սեփական գործողությունների պլանավորման իր հմտությունը:
5. Ներկայացնել սոցիալական կայքերում և մասնագիտության ընտրության վրա ծախսվող ժամանակի կառավարման կարևորությունը:
 |

|  |
| --- |
| **ԹԵՄԱ 4.3 ԱՆՁԻ ՆԱԽԱՍԻՐՈՒԹՅՈՒՆՆԵՐԻ ԵՎ ՇՐՋԱՊԱՏԻ ՍՊԱՍԵԼԻՔՆԵՐԻ/ՀԱՍԱՐԱԿԱԿԱՆ ԿԱՐԾԻՔԻ ՀԱՄԱԴՐՈՒՄ (2 ժամ)** |
| **Նպատակը** |
| Անձի արտաքին բնութագրիչների ազդեցության և շրջապատի մարդկանց կողմից կարծրատիպային ընկալման, մասնագիտության ընտրության սպասելիքների բացահայտումն է: |
| **Բովանդակություն** |
| 1. Ինքնանկար վարժության միջոցով մասնակիցների կարողությունների և հնարավորությունների բացահայտում:
2. Միևնույն մասնագիտության տեր անձանց կատարած աշխատանքի նկատմամբ դիրքորոծումների վերհանում և քննարկում:
 |
| **Թեմայի վերջնարդյունքները**  |
| 1. Կարողանում է հիմնավորել և վերլուծել միևնույն մասնագիտության տեր մարդկանց արտաքին բնութաքգրչների և ներքին անձնային առանձնահատկությունների համապատասխանությունը մասնագիտությանը:
2. Կարողանում է բնութագրել տարբեր անձանց մասնագիտական հատկանիշները, որոնք կօգնեն ավելի հստակ ներկայացնել տվյալ մասնագիտության առանձնահատկությունները:
 |

|  |
| --- |
| **ՄՈԴՈՒԼ 5.****ՄԱՍՆԱԳԻՏԱԿԱՆ ԿՐԹՈՒԹՅՈՒՆ ԵՎ ԱՇԽԱՏԱՇՈՒԿԱ** |
| **ԹԵՄԱ 5.1 ՏԱՐԲԵՐ ՄԱՍՆԱԳԵՏՆԵՐԻ ԱՇԽԱՏԱՆՔԱՅԻՆ ՄԵԿ ՕՐՎԱ ՆԿԱՐԱԳՐՈՒԹՅՈՒՆ (3 ժամ)** |
| **Նպատակը** |
| Դերային խաղի և մոդելավորման մեթոդով աշխատանքային օրվա, պարտականությունների մասին պատկերացումների և աշխատանքային օրն արդյունավետ պլանավորելու կարողությունների ձևավորումն է:  |
| **Բովանդակություն** |
| 1. Մասնագիտական աշխատանքային օրը արդյունավետ պլանավորելու կարողություններ:
2. Աշխատանքային օրվա ընթացքում պարտականությունները հաջողությամբ կատարելու կարողություններ:
3. Աշխատանքային ռեժիմ՝ հիմնված ոլորտային աշխատանքների առանձնահատկություններով:
4. Մանագետության դրական և բացասական ազդեցությանը մարդու կայնքում:
 |
| **Թեմայի վերջնարդյունքները**  |
| 1. Ճանաչում է մասնագետների մեկ օրվա մասնագիտական պարտականությունները և գործառույթները:
2. Բնութագրում է այն հատկանիշները, որոնք կօգնեն մասնագիտական առաջընթացի և ստեղծարարության, նորարության տվյալ ոլորտում:
3. Կարողանում է վերլուծել տվյալ մասնագիտության դրական և բացասական կողմերը և դրանց ազդեցությունը մարդու կյանքում:
4. Կարողանում է օրինակներ բերել և քննարկել, թե եթե ինքը լիներ այդ մասնագետը, ապա ինչ նոր ներդրումներ կիրականացներ այդ միջավայրում:
 |

|  |
| --- |
| **ՖԻԼՄԵՐԻ ԴԻՏՈՒՄ ԵՎ ՔՆՆԱՐԿՈՒՄ (6 ժամ)** |
| **Նպատակը** |
| Մասնագիտությունների մասին պատմող տեսանյութերի, ֆիլմերի դիտման միջոցով մասնագիտությունների առանձնահատկությունների, մասնագետներին ներկայացվող պահանջների մասին սովորողների պատկերացումների, գիտելիքների խորացումն է:  |
| **Բովանդակություն** |
| 1. Ծրագրի ընթացքում անհրաժեշտ է կազմակերպել նաև մասնագիտությունների մասին տեսանյութերի դիտում և քննարկում։
2. Դասընթացի սկզբում ներկայացվում է տեսանյութերի դիտման և քննարկման նպատակը: Այնուհետև ընտրվում է մասնակիցների նախասիրություններին ու հետաքրքրություններին համապատասխան մասնագիտությունների մասին պատմող տեսանյութեր, ֆիլմեր:
3. Տեսանյութերի և ֆիլմերի դիտումից հետո դասընթացավարը կազմակերպում է քննարկումներ, պատասխանում մասնակիցների հարցերին:
 |
| **Թեմայի վերջնարդյունքները**  |
| 1. Առանձնացնում է իր նախասիրություններին ու հետաքրքրություններին համապատասխան մասնագիտությունները:
2. Գիտի այդ մասնագիտությունների հիմնական բնութագրիչները և նկարագրում է դրանց առանձնահատկությունները:
3. Ճանաչում է այդ մասնագիտությունների առավելությունները:
 |

|  |
| --- |
| **ՀԱՆԴԻՊՈՒՄ ՄԱՍՆԱԳԵՏՆԵՐԻ ՀԵՏ (2 ժամ)** |
| **Նպատակը** |
| Մասնագիտական գործունեության տարբեր բնագավառներոմ հաջողություն ունեցող մասնագետների հետ ծանոթացումն է, նմանակաման ցանկության, անձնային և մասնագիտական աճի մոտիվացիայի ձևավորումը:  |
| **Բովանդակություն** |
| 1. Ծրագրի ընթացքում ապահովվում է սովորողների մասնագիտական ծանոթացման/ հարմարեցման հնարավորությունների ձևավորումը իրական միջավայրում՝ կազմակերպելով այցելություններ մասնագիտական ուսումնական հաստատություններ և ձեռնարկություններ։
2. Այցելության վայրերի ցանկի կազմում՝ հաշվի առնելով և սովորողների մասնագիտական հետաքրքրություններն ու նախասիրությունները, և երկրի և համայնքի աշխատաշուկայի պահանջարկը։
 |
| **Թեմայի վերջնարդյունքները**  |
| 1. Ճանաչում է տարբեր մասնագիտությունների բնագավառում հաջողություն ունեցող անձնաց:
2. Գիտի մասնագիտական գործունեության բնագավառում հաջողության հասնելու ուղիները:
3. Գիտի մասնագիտական աճի գործընթացքում հնարավոր ռիսկերը:
 |

|  |
| --- |
| **ԱՅՑԵԼՈՒԹՅՈՒՆՆԵՐ ՁԵՌՆԱՐԿՈՒԹՅՈՒՆՆԵՐ ԵՎ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐ (2 ժամ)** |
| **Նպատակը** |
| Տնտեսության տարբեր ոլորտներին, մասնագիտական ուսումնական հաստատություններին և համապատասխանաբար դրանցում իրականացվող արտադրական և ուսումնական գործընթացների առանձնահատկություններին ծանոթացումն ու մասնագիտության գիտակցված ընտրությանն աջակցելն է:  |
| **Բովանդակություն** |
| 1. Ծրագրի ընթացքում անհրաժեշտ է ապահովել սովորողների մասնագիտական ծանոթացման/ հարմարեցման հնարավորություններ իրական միջավայրում՝ կազմակերպելով այցելություններ մասնագիտական ուսումնական հաստատություններ և ձեռնարկություններ։
2. Այցելության վայրերի ցանկը պետք է կազմել հաշվի առնելով և սովորողների մասնագիտական հետաքրքրություններն ու նախասիրությունները, և երկրի և համայնքի աշխատաշուկայի պահանջարկը։
 |
| **Թեմայի վերջնարդյունքները** |
| 1. Գիտեն տարբեր արտադրական գործընթացների և առանձին ապրանքների արտադրման որոշ առանձնահատկություններ:
2. Գիտեն ուսումնական հաստատությունները, որտեղ կարող են ձեռքբերել իրենց ընտրած մասնագիտությունը:
3. Կարողանում են ներկայացնել տարբեր մասնագիտական ուսումնական հաստատություններում ուսումնական գործընթացների կազմակերպման առանձնահատկությունները:
 |

|  |
| --- |
| **ԱՆՀԱՏԱԿԱՆ ԽՈՐՀՐԴԱՏՎՈՒԹՅՈՒՆ (2 ժամ)** |
| **Նպատակը** |
| Սովորողներին տրամադրվող անհատական խորհրդատվության միջոցով մասնագիտության գիտակցված ընտրությանն աջակցելն է: |
| **Բովանդակություն**  |
| 1. Դասընթացավարը ներկայացնում է մասնագիտական խորհրդատվության նպատակը, պարզաբանում է աշխատանքի ընթացակարգը:
2. Այնուհետև նախորդ դասաժամերի ընթացքում դիագնոստիկ աշխատանքների արդյունքում սովորողների բացահայտված անհատական առանձնահատկությունների, հետաքրքրությունների, պահանջմունքների և այլ տվյալների հիման վրա իրականացնում է մասնագիտության ընտրության հետ կապված խորհրդատվություն:
3. Պարզաբանում է անձի համար խորհրդատվության բովանդակության հիմնավորվածությունը:
 |
| **Թեմայի վերջնարդյունքները** |
| 1. Ճանաչում է իր անհատական հոգեբանամանկավարժական առանձնահատկությունները:
2. Կարողանում է ներկայացնել այն մասնագիտությունները, որոնք համապատասխանում են իր անհատական առանձնահատկություններին:
3. Գնահատում է այս կամ այն մասնագիտության ոլորտում իր հաջողություններ գրանցելու հնարավորությունները:
 |

|  |
| --- |
| **ՀԱՆԴԻՊՈՒՄ ԾՆՈՂՆԵՐԻ ՀԵՏ (1 ժամ)** |
| **Նպատակը** |
| Սովորողների մասնագիտական կողմնորոշման գործընթացի վերաբերյալ գիտելիքների հաղորդումն ու այդ գործընթացում նրանց նպատակահարմար դերակատարման խթանումն է:  |
| **Բովանդակություն**  |
| 1. Ի՞նչ պետք է իմանա ծնողը մասնագիտական կողմոնորոշման մասին:
2. Ծնողների դերը երեխայի մասնագիտական կողմնորոշման աշխատանքներում:
3. Մասնագետ-խորհրդատու-ծնող համագործակցության ձևերը երեխայի մասնագիտական կողմնորոշման աշխատանքներում:
 |
| **Թեմայի վերջնարդյունքները** |
| 1. Գիտի մասնագիտական կողմնորոշման գործընթացի հիմնական մեթոդաբանությունը:
2. Կարողանում է համագործակցել մասնագետ-խորհրդատուի հետ սովորողի մասնագիտական կողմնորոշման գործընթացում:
3. Աջակցում է երեխայի կողմից մասնագիտության գիտակցված ընտրությանը:
 |

**9-րդ դասարան**

**ՆՊԱՏԱԿԸ**

9-րդ դասարանում մասնագիտական կողմնորոշման նպատակը բացահայտված անհատական հոգեբանական առանձնահատկությունների, նախասիրությունների հիման վրա սովորողներին մասնագիտական խորհրդատվության տրամադրումը, ՀՀ մասնագիտական կրթության համակարգին և աշխատաշուկային ծանոթացումն ու անձնային ցանկալի որակների զարգացումն է:

|  |
| --- |
| **ՄՈԴՈՒԼ 1.****ԻՆՔՆԱՃԱՆԱՉՈՒՄ** |
| **ԹԵՄԱ 1.1 ԱՆՁԻ ՀԵՏԱՔՐՔՐՈՒԹՅՈՒՆՆԵՐՆ ՈՒ ՆԱԽԱՍԻՐՈՒԹՅՈՒՆՆԵՐԸ ՄԱՍՆԱԳԻՏՈՒԹՅԱՆ ԸՆՏՐՈՒԹՅԱՆ ԳՈՐԾԸՆԹԱՑՈՒՄ (1 ժամ)** |
| **Նպատակը** |
| Անձի հետաքրքրությունների ու նախասիրությունների մասին գիտելիքների հաղորդումն է, դրանց բացահայտումն ու համապատասխան մեթոդների կիրառման կարողությունների ձևավորումը: |
| **Բովանդակություն**  |
| 1. Տարբեր մեթոդներով նախասիրությունների ու հետաքրքրությունների ուսումնասիրում, այդ մեթոդների կիրառման առանձնահատկությունների ներկայացում
2. Հետաքրքրությունների ու նախասիրությունների բացահայտման անհարժեշտությունը մասնագիտության ընտրության գործընթացում:
 |
| **Թեմայի վերջնարդյունքները** |
| 1. Կարողանում է վերլուծել և ներկայացնի նախասիրությունների ու հետաքրքրությունների էությունը, դրանց դերը մարդու կյանքում:
2. Կարողանում է ուսումնասիրել ու բացահայտել իր և մյուսների հետաքրքրություններն ու նախասիրությունները և համարդրել մասնագիտությունների բնութագրիչներին:
3. Կարողանում է վերլուծել իր մասնագիտական նախասիրություններն ու հմտությունները որպես աշխատանքային առաջընթացի հնարավորություն:
4. Կարողանում է վերլուծել անձնայի որակները, հաջողությունները և ուժեղ կողմերը, «Ես»-պատկերը:
 |

|  |
| --- |
| **ԹԵՄԱ 1.2 ԱՆՁԻ ԻՆՔՆԱԲԱՑԱՀԱՅՏՈՒՄ ԵՎ ԻՆՔՆԱՃԱՆԱՉՈՒՄ (2 ժամ)** |
| **Նպատակը** |
| Կյանքի տարբեր ոլորտներում սեփական անձի ինքնաբացահայտման ձևերի, մեխանիզմների, ուժեղ և թույլ կողմերի և դրանցից բխող հնարավորությունների ու ռիսկերի գնահատման ու վերլուծության կարողությունների ձևավորումն է: |
| **Բովանդակություն**  |
| 1. Ծանոթացնել անձի ինքնավերլուծության պարզագույն մեթոդներին:
2. Անձի ինքնաբացահայտման, ինքնագնահատման մեթոդների կիրառման կարողություններ:
3. Բացատրել ինքնագնահատման կարևորությունն ու նշանակությունը անձի կյանքում:
 |
| **Թեմայի վերջնարդյունքները** |
| 1. Արդյունավետ կիրառում է ինքնաբացահայտման համար ներկայացված գործիքը/ները:
2. Օբյեկտիվ է գնահատում իր ուժեղ և թույլ կողմերը, հնարավորություններն ու ռիսկերը:
3. Հիմնավորում է նախընտրելի մասնագիտության կապը իր ուժեղ կողմերի և հնարավորությունների հետ:
 |

|  |
| --- |
| **ԹԵՄԱ 1.3 ՀԱՋՈՂԱԿ ՄԱՐԴՈՒ ՀԱՏԿԱՆԻՇՆԵՐԸ ԵՎ ՎԱՐՔԱԳԻԾԸ (2 ժամ)** |
| **Նպատակը** |
| Անձի կյանքում հաջողության հասնելու բանաձևի մասին գիտելիքների հաղորդումն ու պլանավորված գործողություններ իրագործելու կարողությունների ձևավորումն է: |
| **Բովանդակություն** |
| 1. Բացատրել՝ ի՞նչ է նշանակում «հաջողություն» և ինչպե՞ս «հաջողակ մարդ» լինել,
2. հիմնավորել անձի կյանքում հաջողության բանաձևի կարևորության գիտակցություն:
 |
| **Թեմայի վերջնարդյունքները**  |
| 1. Կարողանում է առանձնացնել տարբեր ոլորտների հաջողված մարդկանց կարիերայի հաջողությանը նպաստած որակները:
2. Կարողանում է գնահատել իր ներկայիս հնարավորությունները, անձնային այն որակները, որոնք հաջողություն կբերեն իր ընտրած մասնագիտության մեջ։
 |

|  |
| --- |
| **ՄՈԴՈՒԼ 2.****ԱՆՁԻ ԱՌԱՆՁՆԱՀԱՏԿՈՒԹՅՈՒՆՆԵՐԸ ԵՎ ՄԱՍՆԱԳԻՏՈՒԹՅԱՆ ԸՆՏՐՈՒԹՅՈՒՆԸ** |
| **ԹԵՄԱ 2.1**  **ՄԱՍՆԱԳԻՏԱԿԱՆ ՏԻՊԵՐԻ ԲՆՈՒԹԱԳԻՐԸ (3 ժամ)** |
| **Նպատակը** |
| Մասնագիտությունների աշխարհի, տեսակների հետ ծանոթացումն ու մասնագիտական կողմնորոշման թեստային մեթոդիկայով մասնակցի ուսումնասիրությունն է: |
| **Բովանդակություն** |
| 1. Մասնագիտությունների յուրաքանչյուր խմբի առանձնահատկությունների քննարկում:
2. Մասնագիտական կողմնորոշման մեթոդիկայով ուսումնասիրել/բացահայտել մասնակիցների հետաքրքրությունները և կարողությունները:
 |
| **Թեմայի վերջնարդյունքները**  |
| 1. Կարողանում է դասակարգել մասնագիտություններն ըստ տիպի և դրանց ներկայացվող հիմնական պահանջների:
2. Կարողանում է համեմատել և զուգահեռներ տանել իր ընտրած մասնագիտության/ների և թեստավորումից հետո ստացված արդյունքի միջև:
 |
| **ԹԵՄԱ 3.****ԳՈՐԾՈՂՈՒԹՅՈՒՆՆԵՐԻ ՊԼԱՆԱՎՈՐՈՒՄ** |
| **ԹԵՄԱ՝ 3.1 ՆԱԽԸՆՏՐԵԼԻ ՄԱՍՆԱԳԻՏՈՒԹՅԱՆ ԵՎ ԱՆՁՆԱՅԻՆ ԱՌԱՆՁՆԱՀԱՏԿՈՒԹՅՈՒՆՆԵՐԻՆ ՀԱՄԱՊԱՏԱՍԽԱՆ ՄԱՍՆԱԳԻՏՈՒԹՅԱՆ ՆԿԱՐԱԳՐԻՉ (3 ժամ)** |
| **Նպատակը** |
| Նախընտրելի մասնագիտությունների հիմնական բնութագրիչների հետ ծանոթացումն է: |
| **Բովանդակություն**  |
| 1. Նախընտրելի մասնագիտությունների հիմնական բնութագրիչների ներկայացում:
2. Մասնագիտության բնութագրիչների քննարկում և վերլուծություն:
 |
| **Թեմայի վերջնարդյունքները** |
| 1. Հիմնավորում է ըստ մասնագիտության անհրաժեշտ որակավորումների, կարողությունների և հմտությունների կարևորությունը:
2. Ներկայացնում է իր նախընտրած մասնագիտությունն ըստ նկարագրիչի բաղադրիչների:
3. Կարողանում է համադրել իր նախընտրած մասնագիտությանը ներկայացվող հիմնական պահանջներն իր ուժեղ կողմերին:
 |

|  |
| --- |
| **ՄՈԴՈՒԼ 4.****ՄԱՍՆԱԳԻՏԱԿԱՆ ԿՐԹՈՒԹՅՈՒՆ ԵՎ ԱՇԽԱՏԱՇՈՒԿԱ** |
| **ԹԵՄԱ 4.1 ՀՀ-Ի ՄԱՍՆԱԳԻՏԱԿԱՆ ԿՐԹԱԿԱՆ ՀԱՄԱԿԱՐԳԸ: ՀՀ-ՈՒՄ ՄԱՍՆԱԳԻՏԱԿԱՆ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԸ (2 ժամ)** |
| **Նպատակը** |
| Մասնակիցներին ՀՀ կրթության համակարգին ծանոթացումն ու ընտրված մասնագիտությունը ձեռք բերելու հնարավորրությունների ներկայացումն է: |
| **Բովանդակություն** |
| 1. ՀՀ կրթության համակարգի, բաղադրիչների, կառուցվածքի մասին տեղեկատվություն:
2. Համապատասխան կայքերում ուսումնական հաստատությունների վերաբերյալ տեղեկատվության տրամադրում:
3. Սովորողների նախընտրած մասնագիտությունը ստանալու հնարավորությունների մասին տեղեկատվություն:
 |
| **Թեմայի վերջնարդյունքները** |
| 1. Կարողանում է ներկայացնել մասնագիտական կրթություն ստանալու իր հնարավորությունները՝ ըստ մասնագիտական ուսումնական հաստատության տեսակի, որակավորման աստիճանի և ներկայացվող պահանջների:
2. Տարանջատում և սահմանում է ֆորմալ, ոչ ֆորմալ և ինֆորմալ կրթության ձևերը։
 |

|  |
| --- |
| **ԹԵՄԱ 4.2 ԱՇԽԱՏԱՇՈՒԿԱՅՈՒՄ ՄԱՍՆԱԳԵՏՆԵՐԻ ԱՌԱՋԱՐԿԻ ԵՎ ՊԱՀԱՆՋԱՐԿԻ ՀԱՄԱԴՐՈՒՄ (2 ժամ)** |
| **Նպատակը** |
| Մասնագետների առաջարկի և պահանջարկի հարաբերակցության մասին գիտելիքների հաղորդումն է: |
| **Բովանդակություն** |
| 1. Մասնագետների առաջարկի և պահանջարկի հարաբերակցության ներկայացում:
2. Խաղ մեթոդիկաների միջոցով մոդելավորում մասնագետների առաջարկի և պահանջարկի փոխպայմանավորվածությունը արտահայտող իրավիճակներ:
3. Մասնագիտական գործունեության կարևորությունը երկիր և համայնքի համար:
 |
| **Թեմայի վերջնարդյունքները**  |
| 1. Կարողանում է ներկայացնել աշխատաշուկան, դրա հիմնական դերակատարներին:
2. Սահմանում է առաջարկն ու պահանջարկը:
3. Հիմնավորում է բոլոր մասնագիտությունների կարևորությունը աշխատաշուկայում առաջարկի և պահանջարկի տեսանկյունից:
 |
| **ԹԵՄԱ 4.3 ԱՐԴՅՈՒՆԱՎԵՏ ՈՐՈՇՈՒՄՆԵՐ ԿԱՅԱՑՆԵԼՈՒ ԿԱՐՈՂՈՒԹՅՈՒՆՆԵՐ** **(2 ժամ)**  |
| **Նպատակը** |
| Որոշում կայացնելու և դրա համար պատասխանատվություն կրելու անհրաժեշտության ու կարևորության գիտակցության և համապատասխան կարողությունների ձևավորումն է: |
| **Բովանդակություն** |
| 1. Որոշումների կայացում և ակընկալվող գործողությունների պլանավորման կարևորությունը:
2. Որոշումների կայացմանր մատչելի տարբերակները պլանավորելու, դրանց գերակայություններ տալու և հետազոտելու անհրաժեշտությունը:
3. Խաղ-մեթոդիկաների միջոցով ինքնուրույն որոշումներ կայացնելու կարողությունները:
 |
| **Թեմայի վերջնարդյունքները**  |
| 1. Հիմնավորում է իր կայացրած որոշումը կապված մասնագիտության և կարիերայի ընտրության հետ:
2. Բացատրում և հիմնավորում է կյանքում որոշում կայացնելու և դրա համար պատասխանատվություն կրելու անհրաժեշտությունն ու կարևորությունը:
3. Տիրապետում է կարծիք հայտնելու և այն հիմնավորելու կարողության:
4. Ներկայացնում է որոշումների կայացման գործընթացը և կիրառելում արդյունավետ և ճկուն ռազմավարություն:
 |

|  |
| --- |
| **ՄՈԴՈՒԼ 5.****ԱՆՁՆԱՅԻՆ ԱՃ ԵՎ ԿԱՐԻԵՐԱՅԻ ՊԼԱՆԱՎՈՐՈՒՄ** |
| **ԹԵՄԱ 5.1 ԿԱՐԻԵՐԱՅԻ ՊԼԱՆԱՎՈՐՈՒՄ (2 ժամ)** |
| **Նպատակը** |
| Կարիերայի պլանավորման անհրաժեշտության, ուղիների մասին գիտելիքների հաղորդումն ու համապատասխան կարողությունների ձևավորումն է: |
| **Բովանդակություն** |
| 1. Ողջ կյանքի ընթացքում կարիերայի պլանավորման կարևորությունը:
2. Գնահատել և վերլուծել իր հնարավորությունները, կարիերայի կառավարման գործողությունների ներկայացում:
 |
| **Թեմայի վերջնարդյունքները**  |
| 1. Ներկայացնում է ողջ կյանքի ընթացքում կարիերայի պլանավորման անհրաժեշտությունը:
2. Ունի ինքնաբացահայտման տվյաների հիման վրա կարիերայի պլանավորում իրականացնելու կարողություններ:
3. Գիտի կարիերայի պլանավորման ուղիները:
 |

|  |
| --- |
| **ԹԵՄԱ 5.2 ԵՎՐՈՊԱԿԱՆ 8 ՀԻՄՆԱԿԱՆ ԿԱՐՈՂՈՒՆԱԿՈՒԹՅՈՒՆՆԵՐԸ (ԿՈՄՊԵՏԵՆՑԻԱՆԵՐԸ) (2 ժամ)** |
| **Նպատակը** |
| Աշխատաշուկայում անձի մրցունակության ապահովման և աշխատատեղի պահպանման կարևոր նախապայման եվրոպական 8 կարողունակությունների ու համապատասխան հմտությունների ձվավորման ուղիների ներկայացումն է: |
| **Բովանդակություն** |
| 1. Եվրոպական 8 հիմնական կարողունակությունների ներկայացում:
2. Աշխատաշուկայում մրցունակության ապահովման համար անհրաժեշտ կարողությունների ու հմտությունների ներկայացում:
3. Ներկայացված հմտությունների համապատասխան իրավիժակային նյութի քննարկում:
 |
| **Թեմայի վերջնարդյունքները** |
| 1. Գիտի աշխատաշուկայում մրցունակության ապահովման և աշխատատեղի պահպանման համար անհրաժեշտ կարողությունների ու հմտությունների զարգացման ուղիները:
2. Վերլուծում և համեմատում է դրանք իր կարողությունների և հմտությունների հետ:
 |

|  |
| --- |
| **ԹԵՄԱ 5.3 ՀԱՂՈՐԴԱԿՑՄԱՆ ՀՄՏՈՒԹՅՈՒՆՆԵՐ (2 ժամ)** |
| **Նպատակը** |
| Հաղորդակցման ձևերի մասին գիտելիքների հաղորդումն է և արդյունավետ հաղորդակցման կարողությունների ձևավերումն է:  |
| **Թեմայի վերջնարդյունքները** |
| 1. Տիրապետում է հաղորդակցման գործընթացում կտիրապետի առաջնային տեղեկատվությունը երկրորդային տեղեկատվությունից տարանջատելու կարողությանը:
2. Գիտի հաղորդակցման իրականացման կառուցվածքը և ձևերը:
3. Ունի խոսքային և ոչ խոսքային արդյունավետ հաղորդակցման կարողություններ, հմտություններ:
4. Քննարկում և մեկնաբանում է հաղորդակացման իրականացման մեխանիզմները, գործընթացը և փուլերը՝ մասնագիտության ընտրության օրինակի վրա:
 |
| **Բովանդակություն** |
| 1. Հաղորդակիցման դերը մարդու կյանքում և աշխատանքում:
2. Ծանոթացնել սովորողներին ոչ խոսքային հաղորդակցման հնարներին:
3. Հաղորդակցման ձևերի մասին գիտելիքի փոխանցում:
 |

**10-րդ դասարան**

**ՆՊԱՏԱԿԸ**

10-րդ դասարանում մասնագիտական կողմնորոշման նպատակը սովորողների անձնային աճին ուղղված պարապմունքների միջոցով ժամանակակից աշխատաշուկայում անհրաժեշտ կարողությունների, հմտությունների ձևավորումն ու զարգացումն է նրանց անհատական հոգեբանական առանձնահատկությունների հաշվառմամբ:

|  |
| --- |
| **ՄՈԴՈՒԼ 1.****ԱՆՁՆԱՅԻՆ ԱՃ ԵՎ ԿԱՐԻԵՐԱՅԻ ՊԼԱՆԱՎՈՐՈՒՄ** |
| **ԹԵՄԱ 1.1 ԿԱՐԻԵՐԱՅԻ ՊԼԱՆԱՎՈՐՈՒՄ (1 ժամ)** |
| **Նպատակը** |
| Կարիերայի պլանավորման անհրաժեշտության, ուղիների մասին գիտելիքների հաղորդումն ու համապատասխան կարողությունների ձևավորումն է: |
| **Բովանդակություն** |
| 1. Ողջ կյանքի ընթացքում կարիերայի պլանավորման կարևորությունը:
2. Գնահատել և վերլուծել իր հնարավորությունները, կարիերայի կառավարման գործողությունների ներկայացում:
 |
| **Թեմայի վերջնարդյունքները**  |
| 1. Ներկայացնում է ողջ կյանքի ընթացքում կարիերայի պլանավորման անհրաժեշտությունը:
2. Ունի ինքնաբացահայտման տվյաների հիման վրա կարիերայի պլանավորում իրականացնելու կարողություններ:
3. Գիտի կարիերայի պլանավորման ուղիները:
 |

|  |
| --- |
| **ԹԵՄԱ 1.2 ՄՈՏԻՎԱՑԻԱ/ԴՐԴԱՊԱՏՃԱՌ. ԲՆՈՒԹԱԳԻՐՆ ՈՒ ՁԵՎԱՎՈՐՄԱՆ ՈՒՂԻՆԵՐԸ (2 ժամ)** |
| **Նպատակը** |
| Սովորողներին մոտիվացիայի մասին ընդհանուր գիտելիքների հաղորդումն է, տարիքին համապատասխան գնահատման ու ձևավորման տարրական կարողությունների ձևավորումը: |
| **Բովանդակություն**  |
| * 1. Մոտիվացիայի էությունը, տեսակները:
	2. Մոտիվացիայի և պահանջմունքների նշանակությունը մարդու կյանքում հաջողություններ ունենալու հարցում, մոտիվացիայի ձևավորման ուղիները, պայմանները:
	3. Դրդապատճառների հիերարխան, դրսևորումները տարբեր տարիքային խմբերում և կենսագործունեության փուլերում:
 |
| **Թեմայի վերջնարդյունքները** |
| * 1. Գիտի մոտիվացիայի, պահանջմունքների էությունը:
	2. Կարողանում է ներկայացնել մոտիվացիայի գնահատման ու ձևավորման անհրաժեշտությունը անձի կյանքում:
	3. Տիրապետում է մոտիվացիայի գնահատման ու ձևավորման տարրական գիտելիքներին:
 |

|  |
| --- |
| **ԹԵՄԱ 1.3 ՆԵՐԿԱՅԱՑՄԱՆ ՀՄՏՈՒԹՅՈՒՆՆԵՐ (2 ժամ)** |
| **Նպատակը** |
| Սովորողներին նոր միջավայրում իրենց կարծիքը հստակ, ընկալելի արտահայտելու, իրենց դրական կողմերը ճիշտ ներկայացնելու կարողությունների ձևավորումն է: |
| **Բովանդակություն** |
| 1. Միջանձնային փոխհարաբերություններում ինքնաներկայացման երաշխավորված կանոնները, սկզբունքները:
2. Նոր միջավայրում արդյունավետ ներկայանալու, դրական տպավորություն թողնելու համար անհրաժեշտ հմտությունները:
3. Գործատուին ճիշտ ներկայանալու, իր դրական կողմերը, առավելությունները հստակ ներկայացնելու կարողությունները:
 |
| **Թեմայի վերջնարդյունքները**  |
| 1. Գիտի խմբում, թիմում, նոր միջավայրում իրեն արդյունավետ ներկայացնելու հիմնական կանոնները:
2. Կարողանում է հստակ և նպատակային արտահայտել իր մտքերը՝ բանավոր և գրավոր:
3. Տիրապետում է ինքնաներկայացման կարողություններին և հմտություններին:
 |

|  |
| --- |
| **ԹԵՄԱ 1.4 ՀԱՄՈԶՄԱՆ ԱՐՎԵՍՏ (2 ժամ)** |
| **Նպատակը** |
| Նպատակը սովորողներին համոզման, զրույցի վարման կանոնների, սկզբունքների մասին գիտելիքների հաղորդումն ու համոզելու հոգեբանական կարողությունների ձևավորումն է: |
| **Բովանդակություն**  |
| 1. Համոզման արվեստ: Զրույցի տեսակները, զրույցի վարման հիմնական սկզբունքները, առավելությունները:
2. Համոզման տեխնիկա և մեթոդներ, կանոններ, միջոցներ:
3. Մարդկանց համոզելու հիմանական հոգեբանական հնարների ուսուցում: Փաստարկման և ապացուցման տեխնիկա:
 |
| **Թեմայի վերջնարդյունքները** |
| 1. Գիտի համոզման, զրույցի վարման կանոնները, սկզբունքները, միջոցները:
2. Կարողանում է ճիշտ կիրառել զրույցի վարման կանոնները, հնարները:
3. Տիրապետում է մարդկանց համոզելու մեթոդների կիրառման կարողություններին:
 |

|  |
| --- |
| **ԹԵՄԱ 1.5 ՔՆՆԱԿԱՆ ԵՎ ՎԵՐԼՈՒԾԱԿԱՆ ՄՏԱԾՈՂՈՒԹՅՈՒՆ (3 ժամ)** |
| **Նպատակը** |
| Սովորողների քննական և վերլուծական մտածողության առանձին տարրերի, գործառնությունների զարգացումն է: |
| **Բովանդակություն** |
| 1. Քննական և վերլուծական մտածողության բնութագիրը:
2. Մտածողության վերլուծական, համադրման գործառնությունների զարգացման վարժություններ:
 |
| **Թեմայի վերջնարդյունքները**  |
| 1. Կարողանում է երևույթը դիտարկել, քննել տարբեր տեսանկյուններից:
2. Փաստերը և իրավիճակային խնդիրները քննարկելիս դրսևորվում է մտածողության վերլուծական, համադրական գործառնությունները:
 |

|  |
| --- |
| **ԹԵՄԱ 1.6 ՁԵՌՆԵՐԵՑՈՒԹՅԱՆ ԿԱՐՈՂՈՒՆԱԿՈՒԹՅՈՒՆՆԵՐ (2 ժամ)** |
| **Նպատակը** |
| Սովորողներին ձեռներեցության մասին գիտելիքների հաղորդումն ու ձեռներեցին բնորոշ հատկանիշների և վարքագծի ձևավորումն է։ |
| **Բովանդակություն** |
| 1. Ձեռներեցության կարողություն:
2. Ձեռնարկատիրական գործունեություն:
3. Ձեռներեցության ուսուցումը որպես սովորողների առավել լայն կարողությունների զարգացման հնարավորություն:
4. Հմտություններ, որոնց տիրապետումը կդարձնի սովրողին ձեռներեց և կօգնի հաջողության հասնել կյանքի տարբեր բնագավառներում:
5. Սեփական գործի հիմնում։ Գործարար գաղափարի ընտրություն։ Բիզնեսի պլանավորում և գործարար ծրագիր:
 |
| **Թեմայի վերջնարդյունքները**  |
| 1. Գիտի ինչ է ձեռնարկատիրությունը, ձեռնարկատիրության և ձեռներեց լինելու տարբերությունը:
2. Կարողանաում է տարբերակել և բնութագրել ձեռներեց մարդու հատկանիշները:
3. Տիրապետում է ձեռնարկատիրական գործունեությանն առնչվող տարրական գիտելիքներին:
 |

|  |
| --- |
| **ԹԵՄԱ 1.7 ԼԻԴԵՐՈՒԹՅՈՒՆ. ՀԻՄՆԱԿԱՆ ՀԱՏԿԱՆԻՇՆԵՐԸ. ՏԵՍԱԿՆԵՐԸ ԵՎ ԴՐՍԵՎՈՐՄԱՆ ՁԵՎԵՐԸ (3 ժամ)** |
| **Նպատակը** |
| Լիդերության՝ որպես անձի կարիերայում հաջողության հասնելու գրավականի մասին պատկերացման ձևավորումն է: |
| **Թեմայի վերջնարդյունքները** |
| 1. Լիդերի բնութագիրը, հիմնական հատկանիշները:
2. Լիդերին բնորոշ հատկությունների խմբավորման սկզբունքները:
3. Լիդերության տիպաբանության վերաբերյալ տարբեր մոտեցումներ:
4. Լիդերին բնորոշ հատկանիշների բացահայտման մեթոդներ:
 |
| **Բովանդակություն** |
| 1. Գիտի լիդերի բնութագիրը, լիդերների տեսակները և հիմնական բնորոշ հատկությունները:
2. Կարողանաում է բացատրել և հիմնավորել կարիերայում հաջողության հասնելու համար լիդերին բնորոշ հատկանիշների անհրաժեշտությունը:
3. Տիրապետում է լիդերին բնորոշ հատկանիշների զարգացման որոշ մեթոդիկաներին:
 |

|  |
| --- |
| **ԹԵՄԱ 1.8 ԻՆՔՆԱՍՊԱՍԱՐԿՈՒՄ, ԻՆՔՆԱԿԱՌԱՎԱՐՈՒՄ (2 ժամ)** |
| **Նպատակը** |
| Սովորողների սեփական հույզերն ու վարքը ինքնակառավարելու և իր կարիքների բավարարմանն ուղղված ինքնասպասարկման կարողությունների ձևավորումն է: |
| **Բովանդակություն** |
| 1. Ինքնակառավարման, ինքնատիրապետման անհրաժեշտությունն ու կարևորությունը անձի կյանքում:
2. Հույզերի դրսևորման օրինաչափությունները, ձևերը, դրանք կառավարելու կարողությունների ձևավորումը:
3. Ինքնավերահսկողությունը որպես գործողությունների և վարքի ինքնակառավարման և վիճակի ինքնակարգավորման ձև:
4. Ինքնասպասարկման, ինքնատիրապետման, ինքնավերահսկողության, ինքնագնահատման կարողությունների ձևավորման վարժություններ:
 |
| **Թեմայի վերջնարդյունքները**  |
| 1. Գիտի հույզերի, զգացմունքների դրսևվորման օրինաչափությունները, ձևերը:
2. Կարողանում է կանխատեսել հույզերի դրսևորման հնարավոր վտանգները, ազդեցությունը վարքի վրա:
3. Տիրապետում է սեփական հույզերը, վարքը կառավարելու, իր կարիքները բավարարելու համար անհրաժեշտ ինքնասպասարկման կարողություններին:
 |

|  |
| --- |
| **ԹԵՄԱ 1.9 ԱՐԴՅՈՒՆԱՎԵՏ ԹԻՄԸ ԱՇԽԱՏԱՆՔԱՅԻՆ ԳՈՐԾՈՒՆԵՈՒԹՅՈՒՆՈՒՄ (3 ժամ)**  |
| **Նպատակը** |
| Միասնական աշխատանքում սովորողների համագործակցային կարողությունների, հմտությունների, ռացիոնալ և էմոցիոնալ համախմբվախության, թիմի անդամների միջև ընդհանուր նպատակի հասնելու հմտությունների ձևավորումն ու զարգացումն է: |
| **Բովանդակություն** |
| 1. Արդյունավետ թիմի ստեղծման նպատակը, խնդիրները, կարևորությունը, կանոնները:
2. Միասնական որոշումների կայացման արդյունքների և կատարվելիք աշխատանքի նկատմաբ դրական նախատրամադրվածությունը առավելությունները:
3. Թիմի ստեղծման փուլերը և յուրաքանչյուի դերակատարումը նպատակին հասնելու գործընթացում:
4. Թիմային որոշումներ կայացնելու անհրաժեշտությունը և համապատասխան հմտությունների ձևավորումը:
 |
| **Թեմայի վերջնարդյունքները**  |
| 1. Գիտակցում է թիմային միասնական աշխատանքների, որոշումներ կայացնելու և պատասխանատվութուն կրելու կարևորությունը նպատակներին հասնելու համար:
2. Գիտի թիմ հասկացությունը, թիմային աշխատանքի կանոնները:
3. Կարողանում է արդյունավետորեն համագործակցել թիմի մյուս անդամների հետ:
4. Տիրապետում է համատեղ գործունեություն իրականացնելու, արդյունավետ թիմի ստեղծելու կանոններին և համագործակցային կարողություններին:
 |

|  |
| --- |
| **ԹԵՄԱ 1.10 ԿՈՆՖԼԻԿՏԻ ՀԱՂԹԱՀԱՐՄԱՆ ՀՄՏՈՒԹՅՈՒՆՆԵՐԸ (3 ժամ)** |
| **Նպատակը** |
| Սովորողներին կոնֆլիկտի էության, տեսակների, լուծման ռազմավարությունների մասին գիտելիքների հաղորդումն ու կանխարգելման, հաղթահարման նախնական կարողությունների ձևավորումն է: |
| **Բովանդակություն**  |
| 1. Կոնֆլիկտի հաղթահարում: Ի՞նչ է կոնֆլիկտը, ինչպե՞ս է այն առաջանում, ի՞նչ տեսակներ կան, ի՞նչ փուլերով է ընթանում:
2. Կոնֆլիկտ առաջացնող տարրերի դրսևորումները:
3. Կոնֆլիկտների կանխարգելման, նախազգուշացման հնարավորությունների, հաղթահարման ռազմավարությունները, ձևերը:
 |
| **Թեմայի վերջնարդյունքները** |
| 1. Գիտի կոնֆլիկտի էությունը, տեսակները, լուծման ռազմավարությունները:
2. Կարողանում է միջանձնային հարաբերությունները կառուցել այնպես, որ կոնֆլիկտ չառաջանա:
3. Տիրապետում է կոնֆլիկտի կանխարգելման, հաղթահարման նախնական կարողություններին:
 |

|  |
| --- |
| **ԹԵՄԱ 1.11 ԻՆՔՆԱԿԵՆՍԱԳՐԱԿԱՆ ԵՎ ԱՇԽԱՏԱՆՔԻ ՈՐՈՆՈՒՄ (2 ժամ)** |
| **Նպատակը** |
| Մրցունակ և ազդեցիկ աշխատանքային կենսագրական (CV - Curriculum vitae) գրելու հմտությունների ձևավորումն ու աշխատանքի որոնման համար անհրաժեշտ գիտելիքների հաղորդումն է: |
| **Բովանդակություն** |
| 1. Մրցունակ և ազդեցիկ աշխատանքային կենսագրական գրելու կանոններ, հմտություններ:
2. Ինչպե՞ս ներկայացնել աշխատանքային կենսագրականի առանձին բաղադրիչներ:
3. Ինչպե՞ս գրել մոտիվացիոն նամակ:
4. Աշխատանք գտնելու համար ի՞նչ աղբյուրներից օգտվել և ինչպե՞ս:
 |
| **Թեմայի վերջնարդյունքները** |
| 1. Կարողանում է գրել մրցունակ և ազդեցիկ աշխատանքային կենսագրական:
2. Գիտի աշխատանք որոնելու հավաստի աղբյուրները:
3. Տիրապետում է մոտիվացիոն նամակ գրելու կանոններին և սկզբունքներին:
 |

**11-րդ դասարան**

**ՆՊԱՏԱԿԸ**

11-րդ դասարանում մասնագիտական կողմնորոշման նպատակը մասնագիտական հոսքերում սովորողների հետազոտական աշխատանքների կազմակերպման միջոցով մասնագիտության ընտրության և ինքնորոշման ապահովումն ու նրանց կարիերայի պլանի կազմումն է:

**ՀԵՏԱԶՈՏԱԿԱՆ ՆԱԽԱԳԾԵՐԻ ՀԱՄԱՐ ԱՌԱՋԱՐԿՎՈՂ ԹԵՄԱՆԵՐԸ ԵՎ ԿԱՌՈՒՑՎԱԾՔԸ**

|  |  |
| --- | --- |
| **Հիմնական թեմա** | **Բովանդակություն** |
| **Ի՞նչ, որտե՞ղ, ե՞րբ» մասնագիտությունների աշխարհում (4 ժամ)** | 1. Մասնագիտությունների և կարիերայի ընտրության համար անհրաժեշտ գիտելիքներն ու հմտությունները:
2. Ի՞նչ հմտություններ են անհրաժեշտ ուսումնական հաստատությունն ավարտելուց հետո: Ունե՞ք այս հմտությունները:
3. Որտե**՞**ղ եք տեսնում ձեր մասնագիտական ներուժը:
4. Ե**՞**րբ եք իրագործելու բոլոր պլանավորված, նախագծված ծրագրերը:
5. Մասնագիտության ընտրության գործում հնարավոր խնդիրների քարտեզագրում, խճանկար:
 |
| **Կարիերա. մասնագիտական աճ** **(3 ժամ)** | 1. Ինչպիսի՞ գործոններից է կախված նպատակը:
2. Ի՞նչ է անհրաժեշտ նպատակին հասնելու համար:
3. Գործողություններ և նոր նպատակներ, որոնք կհասցնեն վերջնարդյունքի:
4. Ապագայի ձեռքբերումները:
5. Մասնագիտական աճի, կարիերայի վրա ազդող հիմնական գործոնները:
6. Մասնագիտական մարտահրավեր, գործողություն, արդյունք:
7. Ինչ ձեռքբերումներ ես ունեցել մինչ այս պահը, որոնք քեզ կուղեկցեն կյանքի և կարիերայի հաջողության հետ:
8. Հաջողության հասած մարդկանց կարիերայի ուսումնասիրություն և քննարկում:
 |
| **Աշխատաշուկայի ուսումնասիրություն** **(4 ժամ)** | 1. Մասնագիտության ընտրության բաղադրիչները:
2. Համայքնի և երկրի աշխատաշուկայի ուսումնասիրություն:
3. Մասնագիտական առանձնահատկություններ և անձնային առանձնահատկությունների համադրում:
4. Աշխատանքի շուկայի տեղեկատվության պահանջների համադրում մասնագիտության գիտակցված ընտրությանը:
5. Հաջողակ մարդկանց ներդրումները և գործունեությունը երկրի տնտեսության զարգացման գործում:
6. Աշխատանքի տարբեր բնագավառներում մեծ ճանաչում ունեցող մարդկանց փորձի փոխանակում, հարցազրույց:
 |
| **Ես և իմ ապագա մասնագիտությունը, զբաղմունքը (4 ժամ)** | 1. Ինչպիսին կլինի ձեր կյանքը, երբ հասնեք ձեր կյանքի նպատակներին:
2. Իմ երազանքի մասնագիտությունը, զբաղմունքը:
3. Մասնագիտական ոլորտների և զբաղմունքների բացահայտում և համադրում:
4. Կարիերայի, աշխատանքի և զբաղմունքի հասկացությունների վերլուծություն:
5. Կարիերայի պլանավորման դերը մարդու, երկրի, համայնքի զարգացման գործում:
6. Ո՞վ կամ ի՞նչն է ազդում ձեր կարիերայի որոշումների կայացման վրա:
7. Իմ ակնկալիքները կարիերայից:
 |

**«ՄԱՍՆԱԳԻՏԱԿԱՆ ԿՈՂՄՆՈՐՈՇՈՒՄ» ԴԱՍԸՆԹԱՑԻ ԹԵՄԱՏԻԿ ՊԼԱՆ**

|  |  |  |
| --- | --- | --- |
| **Հ/Հ** | **ՄՈԴՈՒԼՆԵՐՆԵՐԻ ԵՎ ԹԵՄԱՆԵՐԻ ԱՆՎԱՆՈՒՄՆԵՐԸ** | **ԺԱՄԱ-ՔԱՆԱԿԸ** |
|  | **8-րդ դասարան** | **34** |
|  | **ՄԱՍՆԱԳԻՏՈՒԹՅՈՒՆՆԵՐԻ ԱՇԽԱՐՀ ԵՎ ՄԱՍՆԱԳԻՏԱԿԱՆ ԿՈՂՄՆՈՐՈՇՄԱՆ ԱՌԱՆՑՔԱՅԻՆ ՀԱՍԿԱՑՈՒԹՅՈՒՆՆԵՐ** |  |
|  | Մասնագիտության ընտրության կարևորությունը | 1 |
|  | Մասնագիտական կողմնորոշման հիմնական հասկացությունները | 1 |
|  | Մասնագիտության ընտրության գործոնները | 2 |
|  | **ԻՆՔՆԱՃԱՆԱՉՈՒՄ** |  |
|  | Հավակնությունների մակարդակ. նպատակի սահմանում  | 2 |
|  | Իմ դիմանկարը  | 1 |
|  | **ԱՆՁԻ ԱՌԱՆՁՆԱՀԱՏԿՈՒԹՅՈՒՆՆԵՐԸ ԵՎ ՄԱՍՆԱԳԻՏՈՒԹՅԱՆ ԸՆՏՐՈՒԹՅՈՒՆԸ** |  |
|  | Անձի խառնվածքի տիպերը և մասնագիտության ընտրությունը  | 4 |
|  | Նախընտրելի մասնագիտության տեղն ու դերը մասնագիտությունների աշխարհում | 2 |
|  | **ԳՈՐԾՈՂՈՒԹՅՈՒՆՆԵՐԻ ՊԼԱՆԱՎՈՐՈՒՄ** |  |
|  | Մասնագիտության ընտրության ուղիները | 1 |
|  | Ժամանակի արդյունավետ կամ նպատակահարմար կառավարում | 2 |
|  | Անձի նախասիրությունների և շրջապատի սպասելիքների/հասարակական կարծիքի համադրում  | 2 |
|  | **ՄԱՍՆԱԳԻՏԱԿԱՆ ԿՐԹՈՒԹՅՈՒՆ ԵՎ ԱՇԽԱՏԱՇՈՒԿԱ** |  |
|  | Տարբեր մասնագետների աշխատանքային մեկ օրվա նկարագրություն  | 3 |
| **6.** | **ՖԻԼՄԵՐԻ ԴԻՏՈՒՄ ԵՎ ՔՆՆԱՐԿՈՒՄ**  | 6 |
| **7.** | **ՀԱՆԴԻՊՈՒՄ ՄԱՍՆԱԳԵՏՆԵՐԻ ՀԵՏ** | 2 |
| **8.** | **ԱՅՑԵԼՈՒԹՅՈՒՆՆԵՐ ՁԵՌՆԱՐԿՈՒԹՅՈՒՆՆԵՐ ԵՎ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐ** | 2 |
| **9.** | **ԱՆՀԱՏԱԿԱՆ ԽՈՐՀՐԴԱՏՎՈՒԹՅՈՒՆ** | 2 |
| **10.** | **ՀԱՆԴԻՊՈՒՄ ԾՆՈՂՆԵՐԻ ՀԵՏ** | 1 |
|  | **9-րդ դասարան** | **34** |
| **1.** | **ԻՆՔՆԱՃԱՆԱՉՈՒՄ** |  |
| **1.1.** | Անձի հետաքրքրություններն ու նախասիրությունները մասնագիտության ընտրության գործընթացում | 1 |
| **1.2.** | Անձի ինքնաբացահայտում և ինքնաճանաչում | 2 |
| **1.3.** | Հաջողակ մարդու հատկանիշները և վարքագիծ | 2 |
| **2.** | **ԱՆՁԻ ԱՌԱՆՁՆԱՀԱՏԿՈՒԹՅՈՒՆՆԵՐԸ ԵՎ ՄԱՍՆԱԳԻՏՈՒԹՅԱՆ ԸՆՏՐՈՒԹՅՈՒՆԸ** |  |
| **2.1.** | Մասնագիտական տիպերի բնութագիրը | 3 |
| **3.** | **ԳՈՐԾՈՂՈՒԹՅՈՒՆՆԵՐԻ ՊԼԱՆԱՎՈՐՈՒՄ** |  |
| **3.1.** | Նախընտրելի մասնագիտության և անձնային առանձնահատկություններին Համապատասխան մասնագիտության նկարագրիչ | 3 |
| **4.** | **ՄԱՍՆԱԳԻՏԱԿԱՆ ԿՐԹՈՒԹՅՈՒՆ ԵՎ ԱՇԽԱՏԱՇՈՒԿԱ** |  |
| **4.1.** | ՀՀ-ի մասնագիտական կրթական համակարգը: ՀՀ-ում մասնագիտական ուսումնական հաստատությունները | 2 |
| **4.2.** | Աշխատաշուկայում մասնագետների առաջարկի և պահանջարկի համադրում | 2 |
| **4.3.** | Արդյունավետ որոշումներ կայացնելու կարողություններ | 2 |
| **5.** | **ԱՆՁՆԱՅԻՆ ԱՃ ԵՎ ԿԱՐԻԵՐԱՅԻ ՊԼԱՆԱՎՈՐՈՒՄ** |  |
| **5.1.** | Կարիերայի պլանավորում | 2 |
| **5.2.** | Եվրոպական 8 առանցքային/համընդհանուր կարողությունները (կոմպետենցիաները) | 2 |
| **5.3.** | Հաղորդակցման հմտություններ | 2 |
| **6.** | **ՖԻԼՄԵՐԻ ԴԻՏՈՒՄ ԵՎ ՔՆՆԱՐԿՈՒՄ**  | **2** |
| **7.** | **ՀԱՆԴԻՊՈՒՄ ՄԱՍՆԱԳԵՏՆԵՐԻ ՀԵՏ** | **3** |
| **8.** | **ԱՅՑԵԼՈՒԹՅՈՒՆՆԵՐ ՁԵՌՆԱՐԿՈՒԹՅՈՒՆՆԵՐ ԵՎ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐ** | **3** |
| **9.** | **ԱՆՀԱՏԱԿԱՆ ԽՈՐՀՐԴԱՏՎՈՒԹՅՈՒՆ** | **2** |
| **10.** | **ՀԱՆԴԻՊՈՒՄ ԾՆՈՂՆԵՐԻ ՀԵՏ** | **1** |
|  | **10-րդ դասարան** | **34** |
| **1.** | **ԱՆՁՆԱՅԻՆ ԱՃ ԵՎ ԿԱՐԻԵՐԱՅԻ ՊԼԱՆԱՎՈՐՈՒՄ** |  |
| **1.1.** | Կարիերայի պլանավորում | 1 |
| **1.2.** | Մոտիվացիա/դրդապատճառ. բնութագիրն ու ձևավորման ուղիները | 2 |
| **1.3.** | Ներկայացման հմտություններ | 2 |
| **1.4.** | Համոզման արվեստ | 2 |
| **1.5.** | Քննական և վերլուծական մտածողություն | 3 |
| **1.6.** | Ձեռներեցության կարողունակություններ | 2 |
| **1.7.** | Լիդերություն. հիմնական հատկանիշները, տեսակները և դրսևորման ձեվերը | 3 |
| **1.8.** | Ինքնասպասարկում, ինքնակառավարում | 2 |
| **1.9.** | Արդյունավետ թիմը աշխատանքային գործունեությունում | 3 |
| **1.10.** | Կոնֆլիկտի հաղթահարման հմտությունները | 3 |
| **1.11.** | Ինքնակենսագրական և աշխատանքի որոնում | 2 |
| **2.** | **ՖԻԼՄԵՐԻ ԴԻՏՈՒՄ ԵՎ ՔՆՆԱՐԿՈՒՄ**  | 1 |
| **3.** | **ՀԱՆԴԻՊՈՒՄ ՄԱՍՆԱԳԵՏՆԵՐԻ ՀԵՏ** | 3 |
| **4.** | **ԱՅՑԵԼՈՒԹՅՈՒՆՆԵՐ ՁԵՌՆԱՐԿՈՒԹՅՈՒՆՆԵՐ ԵՎ ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐ** | 3 |
| **5.** | **ԱՆՀԱՏԱԿԱՆ ԽՈՐՀՐԴԱՏՎՈՒԹՅՈՒՆ** | 1 |
| **6.** | **ՀԱՆԴԻՊՈՒՄ ԾՆՈՂՆԵՐԻ ՀԵՏ** | 1 |
|  | **11-րդ դասարան** | **15** |
| **1.** | **ՀԵՏԱԶՈՏԱԿԱՆ ՆԱԽԱԳԾԵՐԻ ԿԱՏԱՐՈՒՄ** | **15** |
| **ԸՆԴԱՄԵՆԸ՝** | 117 |

**ՕԳՏԱԳՈՐԾՎԱԾ ԵՎ ԵՐԱՇԽԱՎՈՐՎՈՂ ԳՐԱԿԱՆՈՒԹՅԱՆ ՑԱՆԿ**

1. ՀՀ կառավարության 04.02.2021թ. №136-Ն որոշում «Հանրակրթության պետական չափորոշչի ձևավորման և հաստատման կարգը և հանրակրթության պետական չափորոշիչը հաստատելու մասին»:
2. Ուսումնամեթոդական ձեռնարկ հանրակրթական դպրոցներում մասնագիտական կողմնորոշման ծառայություններ իրականացնող մասնագետների համար: Եր., Մասնագիտական կողմնորոշման և կարողությունների զարգացման կենտրոն, 2021թ. – 159էջ:
3. ՀՀ կրթության, գիտության, մշակույթի և սպորտի նախարարի 18.12.2019թ. №1287-Ա/2 հրաման՝ «Հանրակրթական դպրոցներում մասնագիտական կողմնորոշման աշխատանքների ուսումնամեթոդական ուղեցույցը հաստատելու և կիրառումը երաշխավորելու մասին»։
4. ՀՀ կառավարության 05.12.2019թ. №1753-Լ որոշում «Աշխատի՛ր, Հայաստան» ռազմավարությունը, դրա գործողությունների շրջանակը և ֆինանսական գնահատականը հաստատելու մասին»
5. Մասնագիտական կողմնորոշման նյութերի ժողովածու ուսուցիչների համար (8-12-րդ դասարաններ): -Եր., 2017:
6. Ուղեցույց հանրակրթական ուսումնական հաստատություններում մասնագիտական կողմնորոշման. ՀՀ ԱՍՀՆ ՄԿՄԿ: Եր.: 2016թ. – 84 էջ:
7. Մեթոդական ուղեցույց մեծահասակների մասնագիտական կողմնորոշման և կարիերայի ուղղորդման: ՀՀ ԱՍՀՆ, ՄԿՄԿ: -Եր., 2016:
8. Գևորգյան Հ., «Մասնագիտական կողմնորոշման գործընթացի իրականացման տեխնոլոգիաներ»: Ուսումնամեթոդական ձեռնարկ, հեղինակային հրատարակություն, Երևան, 2016:
9. Կարիերայի ուղղորդման հիմնախնդիրներն ու զարգացման միտումները: Միջազգային գիտական կոնֆերանսի հոդվածների ժողովածու /ՀՀ աշխատանքի և սոցիալական հարցերի նախարարություն: -Եր., «Զանգակ-97» հրատ., 2014. -208 էջ:
10. Гудкова Е.В., Основы профориентации и профессионального консультирования: Учебное пособие/ Под ред. Е.Л. Солдатовой. – Челябинск: Изд-во ЮУрГУ, 2004. – 125 с. (էջ 4-19)
11. Никитина Н.И., Глухова М.Ф., Методика и технология работы социального педагога. –М.: Гуманитар. изд. центр ВЛАДОС, 2007. -399с.
12. Организация профориентационной работы в школе: Сборник инструктивно- методических материалов. – Биробиджан: ОблИПКПР, 2011. – 28 с.
13. Пряжникова Е.Ю., Профориентация : учеб. пособие для студ. Учреждений высш. проф. образования / Е.Ю.Пряжникова, Н.С.Пряжников. — 6-е изд., стер. — М. : Издательский центр «Академия», 2013. — 496 с.
14. Пчелина И.В., Дьяченко В.Г., Профессиональная ориентация в подготовке врачей (учебно-методическое пособие). Хабаровск: Издательский центр ДВГМУ, 2004. – 145 с.
15. “Investing in Career Guidance”. European Centre for the Development of Vocational Training (Cedefop), European Commission, the European Training Foundation (ETF), the International Labour Organization (ILO), the Organisation for Economic Co-operation and Development (OECD), United Nations Educational, Scientific and Cultural Organization (UNESCO), International Centre for Career Development and Public Policy (ICCDPP). P. 34 – 2021.

<https://www.etf.europa.eu/sites/default/files/2021-07/investing_in_career_guidance_0.pdf>

1. <https://www.arlis.am/DocumentView.aspx?docid=149788> [↑](#footnote-ref-1)
2. <https://www.e-gov.am/u_files/file/decrees/arc_voroshum/2012/09/MAR40-8.pdf> [↑](#footnote-ref-2)
3. <http://www.irtek.am/views/act.aspx?aid=152312> [↑](#footnote-ref-3)